



"Me xwest DYA ji siyaseta 
xwe agahdarbikin" 

P iştî ku Serokê Amerîka Ba- 
rack Obama di serdana Tir- 
kiyê ya Nîsan a sala borî de 
hevdîtinek li gel Hevserokê wê 
demê yê DTP'ê Ahmet Turk pêk 
anî, peywendiyên navbera Ame- 
rîka û partiyên siyasî yên kurdan 
li Bakurê Kurdistanê derbasî qu- 
naxek nû bûn. Vêca ji bo xurtki- 
rina van peywendiyan û gihan- 
dina peyama 
xwe, roja 2'ê 
Gulan a 2010' 
an şandeke 
BDP'ê serda- 
na Washing- 
ton kir. Şan- 
deya ku ji Ah- 
met Turk, Se- 
lahadîn De- 
mîrtaş û Emî- 
ne Ayna pêk 
dihat, heta 8'î vê mehê li wir man 
û bi hin berpirs û payebilindên wî 
welatî re hevdîtin pêk anîn û çen- 
dîn civîn û konferans jî li dar xis- 
tin. Ji bilî vê jî, wan buroya 
nûnertiya partiya BDP'ê li DYA'yê 
vekirin. Ahmet Turk di hevpeyvî- 
neke taybet de behsa gera xwe ya 
DYA'e ji Rûdawê re kir. ► 2 


Ahmet Turk 


4 kurd bûn parlamenter 


E v hefteyeke serkeftî bû ji bo berbijêrên kurd yên li 
Ewrûpayê. Di hilbijartinên Yekşema borî 
(09.05.2010) li Eyaleta Almanya, Nordrhein-Westfa- 
len (NRW) 3 kurd li ser lîsteya Partiya Çep (Die Linke) 
ketin Parlamena Herêma NRW. NRW eyaleta xwedî 
hejmara herî zêde ya rûniştvana ye li Almanyayê. Alî 


Atalan, Özlem Alev Demirel û Hamide Akbayir kesên 
serketî ne. Wekî din jî, bo yekemîn car kurdek li Brî- 
tanyayê di hilbijartinên Parlamenê yên 6’ê Gulanê bi 
ser ket û bû parlamenter. Nadim Zehawî yê ji Başûrê 
Kurdistanê li ser lîsta Partiya Parêzgaran (Coservative 
Party) bi ser ket û ket Parlamena Brîtanyayê. ► i 

MHP'iyê kurd dixwaze 
tercûmaniya Barzanî 

Ev hefteya kurdên Ewrûpa bû: 



Piştî revandina wî ji ber deriyê Zanîngehê, termê Serdeşt Osman li bajarê Mûsil hat dîtin. 
Xizm û dostên wî xwendekarê rojnamevan jî di wê bawerê de ne ku ew ji ber nivîsên xwe 
yên rexneyî hat kuştin. 


K uştina rojnamevanê ciwan Serdeşt 
Osman rojeva Başûrê Kurdistanê se- 
rûbin kir û awira raya giştî vegerand ser 
sedem û kûjerên Serdeşt. Xwendekarê 
Zanîngeha Selehadînê sibeha 4'ê Gulanê 
li ber çavê Hêzên Ewlekariyê ji aliyê 
kesên nenas ve hat revandin û du roj 
şûnde termê Serdeşt li Mûsilê hat dîtin. Ji 
ber awayê wundabûna Serdeşt, gelek 
guman belav bûn, heta Serokatiya He- 
rêma Kurdistanê jî biryara damezrandina 
Komisyonek Lêkolînkirina kuştina Ser- 
deşt da. Xêlan Bextiyar yê Cîgirê Sernivîs- 
karê Kovara Samal Post, ku bi Serdeşt re 
kar dikir, ragihand ku raporta wan a hev- 
beş û dawî di derbarê Kosret Resûl Elî de 
bûye û sedema kuştina Serdeşt nivîsarên 
wî bû bûne. Li gor malbata wî, Serdeşt be- 
riya revandina xwe bi demekê bi kuştinê 
dihat tehdîtkirin û ji wî dihat xwestin ku 
ji Hewlêrê derkeve, lê Serdeşt serê xwe ji 
wan gefan re ne tewandiye. ► 3 


Ewlekariya Netewî 

Du îdareyiyê qebûl 
nake ► 4 

Modela rlandayê 

Prof. Dogu Ergîl ji bo 
zimanê kurdî modela 
îrlandayê pêşniyaz 
dike ► 5 

Festîvala Muzîkê 

70 muzîkjen di festî- 
valê Viyana de kurdan 
temsîla dikin ► s 


Keçên Başûr 

Bi xortên bêyî kar re 
nazewicin ► 10 

Rûdaw 


Ahmet Turk li Washington ji Rûdaw re got 

"Em nema didin dû sozên nenas yên AKP" 


Washington (Rûdaw) - Gava ku 
Serokê Amerîka Barack Obama di 
serdana xwe ya dawî de bo Tir- 
kiyê li gel siyasetmedarê kurd 
Ahmet Turk kom bû, hingî baş 
diyar bû ku rewşa siyasî ya kur- 
dên Bakur hatiye guhertin û cihê 
wan yê girîng di nav nexşeya si- 
yaseta navnetewî de ber bi pêş ve 
çûye. Nuha kurdên Bakur jî dika- 
rin xwe bigihînin paytextên çêki- 
rina biryarê û siyasetmedarên 
kurd jî dikarin helwestên xwe bê 
tirs û hesab li xurtirîn navend û 
dezgehan derbirînin. Ahmet Turk ^ 
siyasetmedarekî kevnare ye ku <| 
salên dirêj ji temenê xwe di zin- J 
danên dewleta Tirk de buhiran- ^ 
diye û salên ji derveyî zindanan jî 
di ber doz û armancên gelê xwe 
de derbas kiriye. 

Bi helkefta serdana Ahmet 
Turk li gel hevalên wî yên BDP 
Selahattîn Demirtaş û Emîne 
Ayna bo Washington, Rûdaw hev- 
peyvîneke taybet li gel wî kir da 
ku hin tiştên ne zelal di vê ser- 
danê de eşkere bike: 

Rûdaw: Birêz Turk ev hatina 
we bo Washington ne dereng 
bû? 

Turk: Berî ez bersiva pirsa we 
bidim, ez dixwazim bêjim ku DYA 
xwedî roleke girîng û taybet e di 
Rojhilata Navîn de. Her kes dix- 
waze Amerîka bi raman û fikrên 
xwe agahdar bike. îca derbarê 
pirsa we, weku em tev dizanim 
kurd hîn qels in di warê dîplo- 
masî de, hîn gavên serete davêjin. 
Em nuha dixwazin siyaseta xwe 
bi awakî eşkere ji Amerîka re 
bêjin û hatina ji bo Washington bi 
giştî di vî derbarî de ye. 

Gelo Amerîka îro çawa pirsgi- 
rêka kurd li Bakurê Kurdistanê 
dibîne? 

Baş e ez xweş bawerim ku Ame- 
rîka ji zû de pirsgirêka kurd li Tir- 
kiyê fêm kiriye, lê nuha bi rengekî 
ji rengan wê ev pirsgirêk qebûl 
kiriye û venasîn jî pê kiriye. Kurd 
jî nuha vê derfetê bi awakî erenî 
dinirxînin û ji ber wilo pêwîst e 
nêrîn û ramanên me bi rêya dîp- 
lomasiyê li Amerîka diyar bibin. 

Em bi berpirsên 'ezareta 
Derve, Parastinê û Kongresê 
re civiyan 

Di van çend rojên borî de tu û 
hevalên xwe li gel gelek aliyên 
Amerîkî kom bûn, ma ew alî çi 
bûn û çi ji we re gotin? 

Bi rastî em li gel hin berpirsên 
Wezareta Derve ya Amerîka kom 
bûn, li gel Wezareta Bergiriyê 
(Pentagon), li Carnegie jî me se- 
mînareke balkêş pêk anî. Paşê em 
li gel çend senator û endamên 
Kongiresê jî kom bûn. Pişt re em 
diçin New York û li zanîngeha Co- 
lumbia semînarekê pêktînin [Se- 
mîner hat betalkirin - Redaksi- 
yon]. Dawiya dawî jî em diçin 




"Divê kurdên Başûr 
hay ji vê yekê hebin, 
ger ew bixwazin ku 
herêm ber bi aramî û 
xweşiyê de biçe." 

"Mixabin AKP di fikr 
û armancên xwe de 
ne vekirî ye" 


Ahmet Turk demek dirêj di nav siyaseta kurdan de ye 


Rêveberê HPG'ê Murat Karayi- 
lan got ku nûnerê Mam Celal çû 
cem Abdullah Ocalan. Serok- 
wezîrê Herêma Kurdistanê 
Berhem Salih ew yek derew 
derxist. Tu çi li ser dibêjî? 
Agahiyên min pir li ser vê bûyerê 
tune ye, lewra ez nikarim vê yekê 
şirove bikim. Ez nizanim bê ka çi 
rast e û çi derew e. 

Tu êrîşa PKK'ê ya Dêrsimê 
çawa dinirxînî? 

Bi şer pirgirêk çareser nabin, lê li 
hêla din Tirkiyê jî ti hewlên çare- 
seriya aştiyane nîşan nade. Ev 
problemeke mezin e, ji ber ku em 
çiqas şer şermezar bikin hikûmet 
ti alavên aştiyê bi kar nayine. 


Boston û San Francisco da ku li 
gel revenda kurd kom bibin. Ev e 
hemû programa me, em bi hêvî 
ne ku di encamê de sûd jê hebe. 

Serok Barack Obama li Enqere 
ji we re got ku hûn wî bi her 
tiştî agahdar bikin, gelo we li 
ser girtina DTP ew agahdar 
kir? 

Her kes bi girtina DTP agahdar 
bû, çi li Ewrûpa û çi li Amerîka. 
Helbet birêz Obama jî bi vê yekê 
agahdar bûye û pêwîst tune ye ku 
em bi awakî kesayetî wî agahdar 
bikin. 

Têkiliyên Tirkiyê û Başûrê 
Kurditanê xweş dibin. Ji xwe 
konsolxaneya Tirkî jî li Hew- 
lêrê vebû. Û herweha Wezîrê 
Karên Derve yê Tirkiyê Ahmet 
Davutoglu peyva Kurdistan jî 
bi kar anî. Ma hûn van pêşketi- 
nan çawa dibînin? 

Em herdem doza birayetiya di 
nav gelan de dikin. Em tim dixwa- 
zin ku aştî durişma têkiliyên nav- 
bera gelan be. Di navbera Tirkiyê 


û Başûrê Kurdistanê jî em doza 
van tiştan dikin, em dixwazin ku 
têkiliyên siyasî, aborî û civakî di 
navbera wan de bi pêş ve bikevin. 
Lê ger ev têkilî bibin rengek ji 
komployê li ser kurdên Bakur, ew 
ê rewş gelekî nexweş bibe. Divê 
kurdên Başûr hay ji vê yekê 
hebin, ger ew bixwazin ku herêm 
ber bi aramî û xweşiyê de biçe. 
Em dixwazin têkiliyên kurdên 
Başûr li gel Tirkiyê zelal û berçav 
bin ku têde kurdên Bakur neyên 
xapandin. 

Pêşniyarên AKP'ê ne li gorî 
daxwaziyên kurdan bûn, lê ji 
destûra 1982'an baştir bûn 

Gelek kes û çavdêr BDP rexne 
kirin ku çima destek neda AKP 
ji bo meseleya guhertina ma- 
deya qedexekirina partiyan de 
û hin madeyên din de jî. Gelo ji 
bo çi BDP wisa dike? 

Bi rastî BDP siyaseteke gelêrî di- 
meşîne, siyaseteke vekirî ku têde 
mafên gelê kurd eşkere ye. Mixa- 


bin AKP di fikr û armancên xwe 
de ne vekirî ye, herdem mebestên 
veşartî li dû hene. Ji ber wilo me 
qebûl nekir ku em bi wan re têkil- 
dar bin di vî warî de. Wek min 
berê jî got, em divên her tişt li ber 
me eşkere be da ku em kar bi wan 
re bikin. Em nema wek berê li pey 
sozên wan yên nenas diçin. Em 
nema didin dû wan, ne AKP û ne 
jî CHP û MHP. Raste projeya gu- 
hertinekê li cem AKP hebû, lê 
dema me ew di nav xwe de behs 
kir ew ne li gorî daxwazên kur- 
dan bû. Gelek kêmasî di vê pro- 
jeyê de hene û dive werin gu- 
hertin, lê tevî wilo em dibêjin ku 
ew ji ya sala 1982'an baştir bû. 
Ji nuha û bi şûn de, em ê bi xur- 
tî doza xweşî û rehetiya gelê 
xwe yê kurd bikin. îro bi hezaran 
kurdên welatparêz ji ber fikrên 
xwe di zindanan de ne, yanî ne 
maqûl e em dest ji wan berdin û 
bidin dû AKP. Em amade ne ku di- 
yalogê bikin û berdewam bikin 
heta em bigihên xaleke hevbeş, lê 
wê ew xal ticarî ne li ser hesabê 
aliyekî be. 


Wek gotina dawî, gelo we na- 
meya xwe gihand rêveberiya 
Obama li Washington? 

Me hizr û ramanên xwe bi awakî 
berçav ji wan re eşkere kir. Lê îca 
nuha gok di yarîgeha wan de ye, 
(dikene...) em nizanin ew ê Ame- 
rîkî çawa van ramanên me di me- 
jiyên xwe de bibin û bînin. ► 14 

Hevpeyvîn: Sîrwan Qiçço 

“Serdeşt Osman ji ber 
nivîsên xwe hat kuştin” 



Xizim, heval û dostên Serdeşt beriya ku wî bibin goristanê, rêya xwe bi zaningeha Selahadîn jî xistin 


Soran Behaeddîn Hewlêr 

R evandin û kuştina Serdeşt pir 
bi lez qewimî. Hevalên wî bi 
kul û keder li ber termê wî digri- 
yan û wêneyên wî bilind dikirin, 
wan bawer nedikirin ku Serdeşt 
li şûna cilên reş ên xilaskirina za- 
nîngehê, kefena sipî ya koçkirina 
ji dinyayê li xwe kiriye. 

Demjimêr 8.20 sibeha roja 4'ê 
Gulan a 2010'an rojnamevan û 
xwendekarê qonaxa çaran a beşê 
zimanê îngilîzî li Kolêja Ziman a 
Zanîngeha Selahedîn li Hewlêrê, 
Serdeşt Osman yê 23 salî di nav- 
bera Peymangeha Hunerên 
Ciwan û Kolêca Edebiyatê hat re- 
vandin. Êvara roja din termê wî li 
Mûsilê hat dîtin û demjimêr 9'ê 
şev malbata wî bi kuştina wî hat 
agahdarkirin. Lê heta amadeki- 
rina vê raportê, ti daxuyanî ji 
aliyê dezgehên ewlekariyê ve ne- 
hatine ragihandin. 

Ji xeynî ku Serdeşt karê wer- 
gerê bo rojnameyan dikir, wî li 
Kovara Samal Post û rojnameya 
Aştîname û malperên Kurdistan- 
post û Kurdistannet kar kiriye û 
piraniya babetên xwe ne bi navê 
xwe yê rastî weşandine. Birayê wî 
Serdar Osman ku weke her roj bi- 
rayê xwe Serdeşt gihand kolêjê, 
dibêje: "Demjimêr 8.15 li mey- 
dana nêzîkî kolêja edebiyatê 
daket, tenê bû, ez çûm û dûre min 
zanîbû ku hatiye revandin." Şahi- 
dekê bûyerê ji bo Rûdawê ragi- 
hand: “Bi şeqam û kulman li 
.Şerdeşt xistin û ew siyarî otomo- 
bîleke ji cure Hyundai siwar kirin, 
defter û pêdawîstiyên din ên 
xwendinê yên Serdeşt li cihê bû- 
yerê mabûn û di nav wan de têza 
derçûna ji zanîngehê jî hebû." 

Rêveberê Polîsên Hewlêrê, Ko- 
mîser Ebdulxaliq Telet ji bo Rû- 
dawê got: “Du kesên sivîl ji 
otomobîlekê daketin û li gel Ser- 
deşt axivîn, lê ji ber otombîla wan 
a 12 kesî ku bi piranî xwendekar 
lê siwar dibin, xelkê bawer diki- 
rin ew jî xwendekar in. Ew kes ne 


çekdar bûn, ew li gel Serdeşt şer 
dikin û bi darê zorê wî siyarê 
otombîlê dikin. Diyar e nasyariya 
wan li gel Serdeşt hebû." 

Du gule di devê wî de 
teqandibûn 

Di demjimêr 6'î êvariya roja din, 
termê Serdeşt li Mûsilê kuştî ha- 
tibû dîtin. Kesê ku cara yekem li 
Mûsilê termê Serdeşt dîtibû ji bo 
Kanala Gelî Kurdistan got: “Dest 
û piyên wî girêdayîbûn, dev û 
rûyê wî ji lêdanê şîn bûbûn û gu- 
leyek li nava devê wî dabûn." Lê 
Serdar ê birayê Serdeşt ku bi xwe 
çûbû Mûsilê ji bo anîna termê bi- 
rayê xwe, ji bo Rûdawê got: “Du 
gule di devê wî de teqandibûn. Rû 
û çavên wî ji lêdanê, reş û şîn 
bûbûn." 

Xwendekarê hevalê Serdeşt, 
Ferman Mihemed, bi xemgînî 
behsa çar salên jiyana Serdeşt 
kir: “Serdeşt ciwanekî aram, bê- 
deng û bê pirsgirêk bû, wî digot 
piştî xilaskirina kolêjê, ew dix- 
waze li şîrketekê karê wergêranê 
bike. Lê kuştina Serdeşt tirs di 
dilê me hemûyan de dirust kir." 
Serdar ê birayê Serdeşt rexne li 
hêzên polîs û ewlekariyê digire: 
“Heta mirov digihe Mûsilê çend 
xalên kontrolê hene, çawa di ser 
wan de derbas bûye? Ger hêzên 
ewlekariyê bixwesta nedihiştin 
Serdeşt birevînin." Hejar Şêrzad 
ku dayika wî dotmama Serdeşt e, 
bi heman awayî rexneyê li xemsa- 
riya saziyên ewlekariyê dike. 

Li gor daxuyaniyên Rêveberê 
Polîsên Hewlêrê, Komîser Ebdul- 
xaliq Telet, zêrevaniyekî pirsgeha 
Kolêja Edebiyatê nêzîka sed met- 
royan ji wan dûr bû, lê: “Pêş- 
mergê zêrevanî neheqî nekiriye. 
Wî bawer kiriye xwendekar in û 
pirsgirêk di navbera wan de der- 
ketine ji ber ku çekdar daneke- 
tine û lê nedane û dema 
revandine bê çek bûne." 

Beşdar Osman gumanan ji kesî 
nabe û nizane çima birayê wî ha- 


tiye kuştin, ew amaje bi wê yekê 
dide ku beriya çar mehan Serdeşt 
li ser babetên wî yên rojname- 
vanî hatibû tehdîtkirin, lê “Her- 
wiha ji Serdeşt re gotibûn em ê te 
bikujin, min jî Rêveberê Polîsên 
Hewlêrê agahdar kir, wî got deng 
tomar bike û bînel 

Raporta dawî derbarê 
Kosret Resûl Elî de bû 

Rapora Serdeşt a dawî bi sernavê 
'Serdema şikestinên Kosret 
destpê kir' di hejmara 6'an a Ko- 
vara Samal Post de û malpera 
Kurdistanpost de roja 3'ê Gulan a 
2010'an hatin weşandin, angu 
berî rojekê ji revandina wî. Cîgirê 
Sernivîskarê Kovara Samal Post, 
Xêlan Bextiyar, ku ev şeş meh bûn 
bi hev re kar dikirin û li gel Ser- 
deşt bi hev re rapora navhatî 
amade kiribûn, ragihand ku Ser- 
deşt li ser nivîsarên xwe hatiye 
kuştin: “Ciwanekî feqîr û bê pirs- 
girêk bû. Carekê li ser nivîsarên 
xwe hat tehdît kirin." Derbarê ra- 
pora ku li ser Kosret Resûl Elî jî 
nivîsandibû, Xêlan dibêje neha- 
tibû tehdîtkirin, lê dide zanîn ku 
agahî bo wan hatiye ku behsa wî 
û Serdeşt li ba Kosret Resûl Elî û 
Burhan Seîd Sofî hatiye kirin: 
“Xeber dan min ku behsa min û 
kesekî din kiribû, min jî got kesê 
din ku behsa wî dikin îro termê 
wî hatiye dîtin." Lê gumanên 
Xêlan derbarê aliyekî taybet de 
nînin li ser kuştina Serdeşt. Ser- 
deşt herwiha nêzîka salekê li roj- 
nameya Aştîname karê wergerê 
kir. Sernivîskarê rojnameyê, 
Nehro Alayî, dibêje ku bi ti awayî 
peywendiya kuştina Serdeşt bi 
Aştîname ve tune. 

Komisyona Parastina Azadiya 
Rojnamevanî li Sendîka Rojname- 
vanên Kurdistanê piştî kuştina 
Serdeşt daxuyaniyek belav kir û 
got ku wan peywendî li gel We- 
zîrê Hundir kiriye bo şopandina 
pirsgirêkê û wî jî soz daye ku tex- 
sîrê nakin bo dîtina tawanbaran." 


Dîmeneke Bexdayî yê bi tirs li Hewlêrê 

Terorkirina Serdeşt 
pêşhateke metirsîdar e 



Ako Mihemed 


B i revandin û kuştina Serdeşt 
Osman, bûyereke weke wê 
ya sala 2000'an hat bîra min. Di 
roja 30'ê Gulan a 2000'an de 
hevkarê min, sernivîskarê Roj- 
nameya Mîdya, Serbest Mehmûd 
bi roja ronahî hat revandin û piş- 
tre kuştin. Heta niha jî ti agahi- 
yên derbarê encamên lêkolînên 
wê bûyerê nehatine ragihandin û em nizanin ke ew kuşt. Hê- 
vîdarim encama lêkolîna bûyera revandin û kuştina Serdeşt 
Osman bi heman awayî nebe. 

Beriya hilweşandina rijîma Saddam, Felekedîn Kakeyî carekê 
ji min re got, dema min li Ewrûpa digot ku li Herêma Kurdis- 
tanê ti kes li ser karê rojnamegeriyê di girtîgehê de tune, gelek 
ecêbmayî diman û kêfa wan dihat. Bi rastî jî giring e, em di we- 
latekî de bin, cuda ji derdora me, kes li ser karê rojnamegeriyê 
di girtîgehê de nebe. Lê revandina rojnamevanekî li ber çavê 
dehan kesan û parêzvanên zanîngehê û piştre jî kuştina wî, ev 
kar li Kurdistanê nebû. Me tenê ev tişt di nûçe û raporên der- 
barê Zanîngeha Musil û Bexda xwendine. Bi rastî ev bûyera ku 
li Hewlêrê qewimî, pêşhateke gelek metirsîdar e. 

Ew du teqînên ku du hefteyan berî niha çêbûn, herçiqas bi 
armanca tirsandinê jî bin, ez gelek netirsandim, lê revandin û 
kuştina Serdeşt Osman bo hemû rojnamegerên Kurdistanê 
cihê nîgeranî û metirsiyê ye. Ji bilî vê jî, ev kar bandorê li ser 
navûdengê Herêma Kurdistanê jî dike, her wek çawa terorki- 
rina rojnamevanekî di welatekî de ewlekarî û aramiya wî we- 
latî, herwiha sîstema wî welatî û azadiya ramanê jî dixe 
metirsiyê. Ez bêguman im jî ku çêbûna wê bûyerê bi qasê teqî- 
neke mezin bandora nêgatîv dike ser baweriya bazirganan bi 
aramî û ewlehiya Herêma Kurdistanê jî. 

Parastina ewlehiya Kurdistanê, Duhok û Hewlêr li kêleka 
Musilê, Silêmanî jî li kêleka Kerkûk û Diyale ji aliyê Hêzên Asa- 
yiş, Polîs û Pêşmerge, ne tişteke asan e ku neyê berçavgirtin, lê 
bi rastî revandin û kuştina Serdeşt Osman li Hewlêrê û ew tir- 
sandina ku bi revandina kurên dewlemendan li Silêmaniyê çê- 
bûye, cihê gelek rexneyan e û divê dezgehên bilind ên Herêma 
Kurdistanê bi hûrî û berfirehî lêkolînan di vê derbarê de destpê 
bikin. Nabe ew bûyer di holê de bin, lê parlamen xwe mijûlî qa- 
nûna laşfirotinê bike. 

Li gor ragihandinên Wezareta Hundir a îraqê û hêzên Ame- 
rîkî, Hêza Dijî Terorê ya Asayişa Giştî li Hewlêrê karî ye li Bexda 
bibe alîkarê hêzên Amerîkî û Îraqî di girtina Emîrê Ensarul 
îslam, Ebu Ebdula Şafeî, de. Herwiha Hêza Dijî Terorê ya Silê- 
maniyê jî di destnîşankirina cihê Ebu Hemeze Misrî, Ebu 
Omerê Bexdadî û Wezîrên Qaîde de li îraqê dest hebûye. 

Vêca eger ev nîşana bihêzbûna van dezgehan be, bûyera re- 
vandin û kuştina rojnamegeran cihê rexneyê ye û gereke ji aliyê 
Serokatiya Herêma Kurdistanê ve bê şopandin, herwiha pêwîst 
e civîneke taybetî ya Parlamenê di vê derbarê de bê lidarxistin. 


Fraksiyona Komela Îslamî dax- 
waza stargehên laşfiroşan dike 


P iştî pêşkêşkirina projeyasayekê ji aliyê Fraksiyona Komela 
Îslamî ya Kurdistanê, Parlamena Herêma Kurdistanê xwen- 
dina yekem li ser projeyasaya qedexekirina laşfiroşiyê li He- 
rêma Kurdistanê kir û niha komîsyonên peywendîdar 
gotûbêjan li ser dikin. 

Yasaya hejmara 8 ya sala 1988'an ku wek yasaya nehiştina 
laşfiroşiyê tê binavkirin, li îraqê û Kurdistanê jî tê bikaranîn. 
Derbarê laşfiroşan de, Fraksiyona Komela Îslamî dixwaze ku 
Wezareta Kar û Karûbarên Civakî çareseriyan ji bo pirsgirêkên 
laşfiroşan peyda bike, hewl bide laşfiroşan vegerîne nava ci- 
vakê û ji wan re stargehan veke. Li gora projeyasaya Fraksiyona 
Komela Îslamî, divê Wezareta Kar û Karûbarên Civakî starge- 
han jibo qurbaniyên laşfiroşiyê dabîn bike û daxwaz dike ku 
hikûmet qurbaniyên biyanî yên laşfiroşiyê bişînin welatên wan. 

Rûdaw 


Pisporek projeya ewlekariya netewî pêşkêş dike 


Newzad Mehmûd Silêmanî 

E v zêdeyî salekê ye pisporekî 
kurd projeyek derbarê asa- 
yişa netewî ya Herêma Kurdis- 
tanê pêşkêşî serokê berê yê 
parlamenê Ednan Muftî kiriye û 
wêneyek jê daye aliyên peywen- 
dîdar ên hikûmetê, lê heta niha ti 
alî ber bi proje ve nehatine. 

Xwediyê projeyê, Dr. Salar Ba- 
sîre, di hevdîtinekê de li gel Rû- 
dawê de dibêje: "Dixwazim 
careke din dakokiyê li giringiya 
vê projê bikim.” Bi baweriya Salar, 
pêwîstiya Herêma Kurdistanê bi 
projeyek ewlekariya netewî heye: 
"Welatên cîran ewlekariya netewî 
ya Herêma Kurdistanê tehdîd 
dikin.” Ew dibêje ewlekariya ne- 
tewî ne tenê mijara ewlekariyê 
ye, lê warê aborî, civakî û siyasî jî 
digire. 

Dr. Basîre ku li Zanîngeha Silê- 
maniyê mamostetiyê dike, di 
dema amadekirina projeya xwe 
de, behsa hinek astengiyên li pê- 
şiya dirustkirina ewlekariya ne- 
tewî ya kurd dike: "Yek ew e ku 
em ne xwediyên rêveberiyeke 
aktîv a hevbeş in li Kurdistanê. 
Herwiha dema ku du hêzên asa- 
yiş, du wezaretên pêşmerge, hun- 


"Nabe behsa asayişa 
netewî bê kirin, 
di dema ku du asayiş 
û du dezgehên 
îstîxbaratan ên 
cuda hebin" 



dir, darayî û çend dezgehên îstîx- 
baratan hene, nabe behsa ewle- 
kariya netewî bikin. Wate du 
îdareyî ji astengiyên pêşiya pro- 
jeya ewlekariya netewî ye.” 

Herçiqasî ev demeke biryara 
hevgirtina herdu dezgehên asa- 
yişê hatiye dayîn, lê nehatiye cîbi- 
cîkirin kirin. Basîre rexne li 
asayişê digire û dibêje: "Asayişa 
Kurdistanê ne parastina xelkê, lê 
parastina ewlekariya hizbê dike. 
Pêwîstiya me bi dezgeheke îstîx- 


Dr. Salar Basîre 


baratên niştîmanî û netewî heye.” 
Basîre dibêje ku divê Serokaye- 
tiya Herêma Kurdistanê daxwaz 
ji pisporên warên aborî, jîngeh, 
cografiya, siyasî û ewlekariyê 
bike da ku raport û lêkolînên 
dewlemend di van waran de ber- 
hev bikin û projeke ewlekariya 
netewî berhem bînin. 

Dr. Salar Basîre derbarê pro- 
jeyê xwe de got: "Min lêkolîn li 
ser ewlekariya netewî ya Al- 
manya û Amerîka kir. Li Amerîka 


16 dezgehên îstîxbaratan hene, 
hemahengî di navbera wan de 
heye, agahiyan di navbera xwe de 
parve dikin û her dezgehek tay- 
bet e bi aliyekî jiyana Amerîka 
ve.” Bi dîtina Basîre, serkirdên 
kurd giringiya projeya ewlekariya 
netewî dizanin: "Lê di warê aka- 
demî û praktîkî de, ew naxebitin.” 

Kurd bi lingên mîroyan ber 
bi dirustkirina bingeha 
dewleta kurdî diçin 

Yek ji stûnên bihêzkirina ewleka- 
riya netewî jêrxaneya aborî ye, bi 
taybet bazirganî, çandinî, pîşesa- 
ziya navxwe û dabînkirina ener- 
jiyê. Di kabîneya pêncem de bi 
serokayetiya Nêçîrvan Barzanî, 
kurdan cara yekem petrol şand 
derve. Dr. Salar Basîre dibêje: "Se- 
rokê kabîneya pêncem bi rêya 
şandina petrolê gaveke mezin 
avêt. Kurd dikarin bi vê erka dew- 
letî li ser piya bimînin. Divê petrol 
bikeve xizmeta bihêzkirina abo- 
riya Kurdistanê. Kurd dikarin bo 
dewletbûnê gavan bavêjin.” 

Li gor Basîre, kurd dikarin sûdê 
ji federaliyê werbigrin ji bo da- 
nîna bingeha dewleta kurdî "Mi- 


xabin kurd bi lingên mîroyan 
gavan davêjin. Divê kurd ji jêrxa- 
neya aborî destpê bikin, lobiya 
kurd li derve bihêz bikin û navçe- 
yên veqetandî vegerînin hem- 
bêza Herêma Kurdistanê.” 
Navbirî rewşa siyasî ya Herêma 
Kurdistanê û karê opozisyonê 
erênî wesif dike: "Armancên si- 
yasî yên Tevgera Goran xweşik in, 
lê ya giring ka ew di pratîkê de çi 
dikin. Nabe tenê bi peyva opozis- 
yonê dilxweş bibin. Mûcahidînî 
Xelq jî opozisyon bû lê karê xerab 
dikirin.” 


Dr. Salar Basîre 

Sala 1956'an li Silêmaniyê ji dayik 
bûye. Sala 1976'an çûye Almanya 
û xwendina xweya navendî û lîse 
li wir xilas kiriye. 

Li zanîngeha Marburg, bawerna- 
meya warê medya û zanistên si- 
yasî wergirt. 

Li zanîngeha Wuppertal, bawer- 
nameya doktora stand. 

Niha li Zanîngeha Silêmaniyê, ma- 
mosteyê Kolîca Yasa û Zanistên Si- 
yasîye. 

Xwediyê hejmareke pirtûk, nivî- 
sandin û wergeran e, bi herdu zi- 
manên kurdî û almanî. 


Kerkûk li bin sîbera terorê ye 


Ako Mihemed Şiwanî Kerkûk 

L i gor serjimariyeke Rêvebe- 
riya Polîsên Kerkûkê, di 10 
rojên borî de li bajarê Kerkûkê, ji 
ber teqînên terorîstî 8 hevwelati- 
yên sivîl jiyana xwe ji dest dane, 
herwiha 6 kes hatine revandin ku 
ji wan du doktor, du parêzer û sê 
xwendekar in. Cîgirê Rêveberê 
Polîsên Kerkûkê, Komîser Torhan 
Ebdilrehman ji bo Rûdawê ragi- 
hand ku di piraniya van kiryarên 
terorîstî de teqe li hevwelatiyan 
hatiye kirin. 

Roja 28'î Nîsan a 2010'an çend 
çekdaran teqe li sê xwendekarên 
Kolêja Perwerdeya Kerkûkê kirin, 
du ji wan kuştin û yê sêyem jî bi 
giranî birîndar kirin. Li gor agahi- 
yên polîsan, çekdaran du parêzer 
û du pizîşk revandin, herwiha li 
ser rêya Kerkûk - Duz teqe li du 
parêzeran hat kirin û yek ji wan 
jiyana xwe ji dest da. 

Milmilaneyên siyasî, karên 
terorîstî zêde dikin 

Li gor îstatîstîka Beşa Operasyo- 
nên Polîsên Kerkûkê, ji destpêka 
îsal û heta dawiya Nîsanê li sî- 
norê parêzgeha Kerkûkê, ji ber 
kiryarên terorîstî, 18 hevwelatî û 
polîsan jiyana xwe ji dest dane û 
17 hevwelatî hatine revandin, 43 
kes jî bi gumana ku peywendiyên 
wan li gel grupên terorîstî hene, 


"Gelek hevalên min 
ên dukandar hatine 
kuştin. Her sibeh ez 
xatirê xwe ji zarokan 
dixwazim, ji ber ku 
ez dizanim wê rojekê 
bibim qurbanî." 


hatine binçav kirin. Komîser Tor- 
han Ebdilrehman dibêje: "Ji ber 
ku rewşa siyasî ya îraqê ne aram 
e û milmilaneyên siyasî hene, 
karên terorîstî zêde bûne.” 

Hevwelatiyên Kerkûkê ji têk- 
çûna rewşa ewlekariya bajar dil- 
giran in. Fatîh Asî yê 32 salî 
dukandarekî Kerkûkê ye, wî çend 
bûyerên teqînê li bajarê Kerkûkê 
bi çavê xwe dîtine: "Jiyana me di 
metirsiyê de ye, pir caran teqe li 
hevwelatiyan hatiye kirin û gelek 
hevalên min ên dukandar hatine 
kuştin. Her sibeh ez xatirê xwe ji 
zarokan dixwazim, ji ber ku ez di- 
zanim wê rojekê bibim qurbanî.” 

Cîgirê Polîsên Kerkûkê eşkere 
kir ku heta niha hejmareke zêde 


ya çete û grupên terorîstî hatine 
binçav kirin, lê kiryarên tund her 
didomin: "Terorîst li bajarên din 
ên îraqê tên amade kirin û ji bo 
Kerkûkê tên şandin, hin girtî li vê 
yekê mikur tên ku ji aliyê welatên 
cîran û grupên teroristî ve ji bo 
Kerkûkê tên birêkirin.” Navbirî 
diyar kir jî ku hefteya borî du 
hevwelatî hatin girtin ku hevwe- 
latiyek revandibûn, da ku li hem- 
ber azadkirina wî hinek pereyan 
bidest bixin. 

Polîs nikarin xwe biparêzin 

Rexde Asî dayika yek ji xwende- 
karên ku li pêşiya Koleja Perwer- 
deya Kerkûkê ji aliyê çend 
çekdaran ve hatin gulebarankirin 
û jiyana xwe ji dest da, dilgiraniya 
xwe ji xemsariya polîsên bajarê 
Kerkûkê nîşan da û got: "Polîs ni- 
karin xwe biparêzin, êdî wê çawa 
hevwelatiyan biparêzin. Çawa 
dibe li pêş kolejê ku çend polîsek 
li wir amade ne, teqe li van xwen- 
dekaran bê kirin û ti kes neyê 
binçav kirin.” Rexde bi guman ve 
berê xwe dide polîsan. 

Parêzgarê Kerkûkê, Ebdilreh- 
man Mistefa jî got ku hêzên ewle- 
kariya Kerkûkê li bûyerên borî, 
dikolin: "Em hewl didin rê li pê- 
şiya van kiryarên terorîstî bigrin 
û tawanbaran bigirin.” Parêzgar 
herwiha daxwaza hevkariyê ji 
hevwelatiyên bajar kir. 


Abonetiya Rûdaw 

Kurdistan 


Ji bo perwerdehiya kurdî 
modela îrlandayê 


Bawer Çem Amed 

P rof. Dr. Dogu Ergîl, diyar 
kir ku wê hilbijartina 
2011'an a li Tirkiyê bibe 
hilbijartina makqanûnê û 
pêwîst e di vê makqanûnê 
de perwerdehiya kurdî jî 
hebe. Ergîl, ji bo perwerde- 
hiya bi kurdî modela îrlan- 
dayê pêşniyar kir. 

Hîndekarê Fakûlteya 
Zanyariyên Siyasî ya Zanîn- 
geha Enqereyê Prof. Dr. 
Dogu Ergîl, derbarê pakêta 
makqanûnê û perwerde- 
hiya kurdî de ji rojnameya 
me Rûdawê re axivî. Ergîl, 
got ku Partiya Aştî û De- 
mokrasiyê (BDP) di pakêta 
makqanûnê de xeletiyek 
stratejîk kiriye û wiha 
axivî: “Hemû partiyên di 
parlamentoya Tirkiyê de bi 
biryarên antîdemokratîk 
demekê hatine girtin. Di 
nava van de jî herî zêde 
partiyên ku BDP ji kevne- 
şopiya wan tê zirar dîtin. Û 
hê jî partiyên ku li ber gir- 
tinê BDP û AK Partî ne. AK 
Partî dixwaze hebûna xwe 
mîsoger bike. Lê ez fêm 
nakim BDP çima negirtina 
xwe mîsoger nake. BDP'ê di 
dengdanê de xeletiyek stra- 
tejîk kir. Divê piştgirî bida 
pakêtê.'' 



Dogu Ergîl 

"Perwerdehiya zikmakî 
divê hebe" 

Ergîl, bal kişand ku AKP û 
partiyên din ên ku ji bendê 
derbas dibin, naxwazin 
benda ji sedî 10 rakin û ev 
tişt gotin: “Ev pakêt ji bo ra- 
kirina benda ji sedî 10 az- 
mûnek bû. Lê mixabin tu 
partî di vê azmûna demok- 
rasiyê de bi ser neketin.'' 
Dogu Ergîl, da zanîn ku wê 
hilbijartina 2011'an a li 
Tirkiyê bibe hilbijartina gu- 
hertina makqanûnê û pêş- 
biniya xwe wiha vegot: 
“Pêwîst e di vê makqanûnê 
de perwerdehiya bi kurdî jî 
hebe. Lê ji bo vê yekê xalek 
cuda ne pêwîst e. Dibe ku 
wiha be; 'mafê her welati- 


yên Tirkiyê heye ku bi zi- 
manê xwe perwerdehî bi- 
bîne'. Ev xal têr dike. Lê di 
perwerdehiyê de dibista- 
nên cuda nabe. Bes di wan 
dibistanan de dibe ku ji bo 
kurdî polên cuda hebin. Li 
îrlandayê jî rewş wiha ye." 

Ergîl, gotinên Kevnese- 
rokê DTP'ê Ahmet Turk ku 
li Amerîkayê ji kurdan re 
“otonomiya demokratîk" 
xwest jî nirxand û nerîna 
xwe wiha anî zimên: “Dibe 
ku li modela Amerîkayê ni- 
hêrtibe û ev tişt gotibe. Bes 
Amerîka ji destpêkê ve 
xwedî pergala eyaletan e. 
Lê li Tirkiyê wê berevajî vê 
yekê çêbibe. Divê navend 
hêza xwe bi derdorê re 
parve bike. Fransa ev yek 


kir. Li wir şaredarî ewqas 
hêzdar in ku hemû veguhe- 
rîn hikûmetokên herêmî. 
Rêbaza rêveberiya nûjen ev 
e. Hem di warê berhemda- 
riyê û hem jî di warê demo- 
kratikbûnê de riya herî rast 
ev e. Demokrasî ji xwe re- 
jîma xweseriyên demokra- 
tîk e." 

"Divê kurd û tirk li 
hev bên" 

Ergîl, li ser pevçûnên dawî 
yên ku di navbera PKK'ê û 
artêşa tirk de çêdibin jî 
fikra xwe bi me re par vekir 
û axaftina xwe wiha bi 
dawî kir: “Rêveberiya He- 
rêma Kurdistanê naxwaze 
bi PKK'ê re pev biçe. Lê tu 
caran destûr nade ku hêzek 
têkiliyên wan ên bi Tirkiyê 
re jî asteng bike. Dawiya 
dawî wê rêveberiya bakurê 
Iraqê jî Bexda jî nexwaze 
hêzek çekdar ku nikarin 
kontrol bikin di nava axa 
wan de tevbigere. Ji ber vê 
yekê divê PKK ne bi dew- 
letê re, bi gelê tirk re li hev 
bê. Ji bo vê jî divê civaka 
kurd û tirk li hev bên. 
Lazim e dewlet jî ji bo pa- 
rastina aştiya di navbera 
herdu gelan de bê peywir- 
darkirin." 


îranê 4 girtiyên siyasî yên kurd darvekirin 





Şîrîn Elem Hulu 

A jansên nûçeyan ên 
fermî yên îranê ji zarê 
Serdozgeriya bajarê Teh- 
ranê ragehandin, 5 girtiyên 
siyasî ku cezayê îdamê wer- 
girtibûn, roja yekşem (9'ê 
Gulan 2010) hatin darveki- 
rin ku 4 jê kurd in. 

Serdozgeriya Tehranê di 
daxuyaniyekê de eşkere kir, 
li Girtîgeha Êvîn ya Tehranê 
ku wek navenda îşkencê tê 
zanîn, 5 girtiyên siyasî Fer- 
zad Kemanger, Elî Heyderi- 
yan, Ferhad Wekîlî, Şîrîn 
Elem Hulu û Mehdî îslami- 


Ferzad Kemanger Elî Heyderiyan 


Ferhad Wekîlî 


yan hatin darvekirin. 

Rapora Serdozgeriya Giş- 
tî û Dadgeha Şoreş a Teh- 
ranê diyar dike, di dema rê- 
veçûna biryara îdamkirian 
wan pênc girtiyan de, ji 
xeynî nûnerê Dozgeriyê, Pa- 
rêzerê girtiyan jî li wir 
amade bûye. Lê Xelîl Behra- 
miyan, Parêzerê Kemanger 
jî, daxuyaniyek da çapeme- 
niyê û ragehand ku haya wî 
ji darvekirina wan kesan 
tune. Hat ragihandin ku 
herçar girtiyên kurd en- 
damê PJAK'ê bûne. 


Çavkaniyên ne fermî di- 
bêjin, ew 5 girtî roja înê ha- 
tine lidarvekirin, lê roja 
şemiyê sibê nûçe hatiye ra- 
gehandin. Sedema wêya jî 
vedigerînin bo vêya ku du 
rojan berî buyere, telefonên 
Girtîgeha Êvîn a Tehranê 
hatibûn qutkirin. 

17 girtiyên din jî li 
benda darvekirinê ne 

Li îranê 17 girtiyên din ên 
siyasî ku piranî çalakvanên 
sivîl û siyasî yên kurd in, li 


benda darvekirinê ne. Navê 
hin ji wan girtiyan ev in: He- 
bîbulla Letîfî (xwendekar), 
Rostem Arkiya, Zeyneb Ce- 
laliyan, Enwer Rustemî, 
Seyd Samî Husênî, Seyîd 
Cemal Muhemedî, Husên 
Xizrî, Hebîbulla Gulperîpur, 
Şêrko Maarfî, Mistefa Selîmî 
Eyluyî, Mihemed Emîn 
Aguşî, Reşîd Axkendî, Eh- 
med Puladxanî, Hesen Talî, 
îrec Mihemedî, Mihemed 
Emîn Abdullahî, Qadir Mu- 
hammedzade, Ezîz Mihe- 
medzade. (AK) 


"Me Dît"çi bû! 

Bayram Ayaz 



R oja înê (07.05.2010, 

02:00) li Parlamentoya 
Tirkiyê dengdana guherînên 
destûrê bi dawî hat. Pakêta 
pêşniyariyan bi 336 dengan 
hat qebûlkirin. Ev bûyer di di- 
roka siyasiya Tirkiyê de girîng 
e û wê bandora xwe li ser doza 
Kurdistanê jî çêbe. Van pêncî 
salên dawî cara yekem e, hêzên 
sivîl bi cidiyet serê şujinê hi- 
nekî di dil û hinavê sistema Ke- 
malist re radikin. 

Ev bûyer manîdar e. Lê îro destê min nedigirt li ser 
mijarek siyasî binivîsim. 

Hûnê bêjin, çima, çi qewimî? 

Roja înê êvarê em bi malbatî çûbûn sinemayê, me 
filmê “Min dît - Zarokên Diyarbekirê" temaşe kir. Wê 
şevê xew neket çavê min! Siheta te xweş û emirdirêj bî 
Mîrazê hêja û delal, kurê xuşka Saliha (Kutlay). Di filmê 
,Min Dît' de mirov bi hêza hunerê dihese. Eger berhe- 
mek hûnerî dor li heş, mejî û hestên mirov bigre, mirov 
têxe hesarê, ew berhem serkevtî ye. Filmê Mîraz, ne 
tenê me hêsîr girt, dil û hinavê me peritand, xewa şeva 
li me revand. Wêneyên Gulistan, Ferat, Dilovan û Zela- 
lên me ji pêş çavên min naçin. Mirov bi çi qasî zêde xiz- 
metê bike jî, hertim deyndarê van zarokan û şehîdên 
doza Kurdistanê dimîne. Her insanekî xwedî însaf û her 
Kurdistaniyek xwedî şeref û heysiyet divê firsetekê 
peyda bike û filmê ,Min Dît' seyr bike. 

Zahmet e, lê em derbasî mijara vê hefteyê bibin. Me 
sernivîs di bin bandora navê film de danî. Helwestên 
BDP'ê ji aliyê siyasî ve sosretek mezin e û cihê xemgî- 
niyê ye. Xwedê giravî li dij derketin, çima mafê kurdan 
nayê pejirîn, lê helwestek wisa nîşan dan, li meclisê 
hevkariya “kurdan", Kemalistan û tirkçiyên tûranî pêk 
hat! 

Em nirxandina mijarê bihêlin ji nivîsek din re. Ev 
hevîr wê hêj gelek av bikêşe. 

Di nivîsa berî vê de, ji bo ku BDP'yî deng bidin van 
guherînan gotina min a dawî “xwezî..." bû! 

Lê gotinek pêşiyê kurdan heye dibêje: 

“Bi xweziya dest nagîhe baqê keziya." 

Xweziya min jî wisa lê hat... 

Ev tiştê bi serê BDPê hat, dixwazim bi gotinek din ya 
pêşiyê kurdan binirxînim. Dibêjin: 

“Bizin bi dizî gon dixwe eşkere dize..." 

Wisa dixuye, li girava Imrali-yê li pişt deriyan bi Ke- 
malistan re “haspehal" çêbûye. Piştre kambaxî bi serê 
BDP'yi yan hat û li meclisa Enqerê bûn hevbendê ema- 
listan. Em dizanin, BDP'yi ji van gotinan gelek aciz 
dibin. Lê siyaset “bêbav" e. Kî çi karî bike, hewceye bi- 
kare xwe li ber karê xwe rabigre. Hevkariya bi Kema- 
listan re, çi bi îradî û çi ne bi îradî, ji bo doza Kurd û 
Kurdistanê xerabiyek mezin e. Dibêjin: Musibetek ji 
hezar nesihetan çêtir e. “Me dît", çi bû! 


Parlamena Kurdistanê deriyê xwe li rûyê 
rojnamevanan girt 


S erokatiya Parlamena Herêma Kurdistanê biryar da êdî 
nehêle rojnamevan tevî kamera û rekorderan derbasî 
hundirê civînên parlamenê bibin. Li gor şîretên serokatiya 
parlamena Kurdistanê, ji niha pêde rojnamevan karin li beşê 
jorê, li hola parlamenê di rûniştinan de amade bibin. Lê bê 
kamera, tomargeh û mobil. Rawêjkarê Ragihandina Seroka- 
tiya Parlamena Kurdistanê Tariq Cewher, di derbarê vê bir- 
yarê de got: ''Ev ne biryar e, lê şîretên serokatiya parlamenê 
ne. Serokatiya parlamenê ji bo rêkûpêkkirina kar û barên 
xwe şîretan dide. Me sê kamera danîne ku rûniştinan bi ze- 
lalî tomar dikin û dûre em kasêtan didin navgînên ragihan- 
dinê. Ev ne sîstemek nû ye, lê li Ewrûpa jî heye. 

DALKURD: Swêdî mezin dibînin û kurd nas nakin 



Kawe Emîn Swêd 


S ala 2004'an çend dewlemen- 
dên kurd bi taybet Remezan 
Kizil ku kurdekî Bakurê Kurdis- 
tanê, Kluba Dalkurd avakirin. Re- 
mezan ji destpêka avakirinê 
serokê klubê ye û roleke mezin di 
serkeftinên Dalkurdê de lîstiye. 

Di destpêkê de, Dalkurd di rêza 
klubên pile şeş ên Swêdê de bû, lê 
niha gihaye refa yaneyên pile yek 
ên wî welatî. Dalkurd taximeke 
Futbolê ye, herwiha komeleyeke 
mezin bi zêdeyî hezar û 500 en- 
daman heye û niha kampanyayek 
destpê kiriye da hejmara enda- 
mên xwe bighînin pênc hezaran. 

Remezan Kizil, bo Rûdawê got: 
"Dalkurd yekemîn saziya werzişî 
ya kurdî ye li Swêdê. Me bawerî 
heye ku emê îsal dakevin Super 
Lîgê û piştre di grûpa seranserî 
ya Swêdê de beşdar bin." Reme- 
zan herwiha dibêje: "Me biryar 
standiye ku herdem zêdeyî nîva 
lîstikvanên me kurd bin." 

Dalkurdê heta niha çendîn en- 
camên baş bidest xistine; Di sala 
2007'an de, di nav hemû taximên 
Swêdê de li golxistinê pileya 
yekem bidest anî, herwiha nîşana 
Kluba Werzişî ya sala 2008'an jê 
re hat dayîn û heman salê ji aliyê 
Nûneratiya Hikûmeta Kurdistanê 
xelata 'Kurdê sala 2008'an' jê re 
hat dayîn. Di pêşbirkêyekê de jî 
ku bo çendîn taximên kurdî li Al- 
manya hatibû lidarxistin, Dal- 


kurdê pileya yekem bidest anî. 

Kizil behsa galaya werzişî ya 
2009'an kir û got: "Me xelata xwe 
da destê taxima herî baş a salê ku 
rasterast ji televizyonê hat we- 
şandin û 3 milyon û nîvan temaşe 
dikirin, me bi ala Kurdistanê û 
rengê kurdî ew kar kir." Derbarê 
rewşa yaneyê, Remezan Kizil di- 


bêje: "Lîstikvan û hevalên me 
gelek fedakariyan dikin ji bo ku ji 
me re bargiranî çênebe. Heta niha 
me pirsgirêka pere tune bûye, lê 
dibe îsal û salên dahatû hinek 
pirsgirêk derkevin holê. Ji ber em 
dixwazin îsal li bajarê Borleng 
avahiyeke şeş hezar metrî bo Dal- 
kurdê çêbikin ku xerca wê nêzîk 


du milyon Dolar dibe." 

Heta niha dehan rojnamegerên 
werzişî di rûpelên xwe de pesna 
Dalkurdê kirine. Herwiha kana- 
leke Swêdê fîlmeke 10 deqîqeyî li 
ser wê klubê çêkiriye. Dalkurd gi- 
ringiyê dide lîstikvanên kurd, Se- 
rokê wê got: "Me biryar standiye 
ku ji nîvê bêtir lîstikvanên me 


kurd bin. Me deh taximên din ên 
ciwanên ji 7-19 salî hene û ji 250 
zarok û ciwanên kurd pêk hatine. 
Herwiha taximeke keçan jî heye 
ku 20 lîstikvanên wê hene. Em 
dixwazin di dahatû de ji me re as- 
teng çênebin û berdewam xwîna 
nû ya kurdî bînin nav yaneyê." 

Li gor Remezan Kizil, siyaset, 
werziş û kultur hev dikemilînin, 
lewra sala borî di hilbijartinên 
Şaredariyên Tirkiyê û Bakurê 
Kurdistanê de, wî bi kurdî axivî û 
piştgirî da DTP'ê. Lê ji ber ku li 
Tirkiyê propagandakirin bi zima- 
neke ne Tirkî qedexe ye, li gor qa- 
nûna partiyan, bi tometa 
propagandakirin bo cudaxwaziyê 
û axaftina bi zimaneke ne naskirî 
(kurdî), Dadgeha Tirkiyê biryara 
10 meh cezayê girtîgehê da min. 
Ev bû sedema nîqaşeke mezin li 
Swêdê û Kizil bû rojeva manşeta 
piraniya rojnameyên Swêdê. 

Remezan Kizil wiha axivî: 
"Eger ez ne Serokê Dalkurdê 
bûma, dibe her behsa wê neki- 
rana, lê ji ber min li Parlamena 
Swêdê jî behsa pirsgirêka axaf- 
tina min a bi kurdî hat kirin, We- 
zîrê Derve neçar ma bersiva 
Parlamenteran bide û daxwaza 
hilweşandian biryara min bike." 

Gelek pispor bawerin ku daha- 
tûyê Dalkurdê geşe, Kizil jî dibêje: 
"Em hêvî dikin di dahatûyeke 
nêzîk de li sernaserê Ewrûpa, ala 
Kurdistanê hildin û li gel klubeke 
Tirkiyê de lîstikek dostane bikin." 


Swêd dixwaze 25 penaberên kurd bi zorê bişîne îranê 

"Eger me vegerînin, em ê rastî darvekirinê bên" 



Di nav penaberên kurdên Rojhilatê Kurdistanê de jin û zarok jî hene ku çend sal dibe li Swêdê dimîn in 


R oja 4'î Gulan a 2010'an îda- 
reya Penaberên Swêdê, ber- 
siva nêgatîv da 25 koçberên kurd 
ên Rojhilatê Kurdistanê ku pira- 
niya wan endam û alîgirên parti- 
yên kurdî ne. Niha ew penaber 
ketine ber metirsiya dersînorki- 
rinê. Dezgeha Koç û Penaberên 
Swêdê dibêje "Ew penaber dika- 
rin serî li dadegehê bidin." 

Wan penaberan dema sê rojan 
li pêşberî îdareya Koç û Penabe- 
ran li Swêdê gireva nerazîbûnê li- 
darxistin û daxwaz kirin dewlet 
biryara xwe biguherîne, ji ber ku 
dersînorkirin jiyana wan dixe 
metirsiyê. Lê Dezgeha Koç û Pe- 
naberan li Swêdê dibêje ew ne 
penaberên siyasî ne û divê vege- 
rin îranê û li wir çi pirsgirêk ji 
wan re dernakevin holê. 

Soran Kemanger, yek ji wan 
kesên bersiva penaberiya wî ha- 
tiye redkirin, bo Rûdawê got: "Em 
25 kes in, hemû pêşmerge û en- 
damên Partiya Demokrat a Kur- 
distana îranê û Rêxistina Kurdis- 
tanî ya Partiya Komunîst a îranê 
- Komele ne." 

Soran Kemanger, nerazîbûna 
xwe diyar dike û dibêje: "Em en- 
damên partiyên siyasî yên opo- 


zîsyonê ne, li gor qanûnên navne- 
teweyî û yasayên Swêdê jî divê 
mafê penaberiya siyasî bidin me. 
Bêguman ger me vegerînin, emê 
rastî girtîgeh, îşkence û cezayê li- 
darvekirinê bin." Wî di derbarê 


sedemên bersivdana nêgatîv got: 
"Ew dibêjin, kesên weke me ger 
vegerin jî rastî pirsgirêkan 
nabin." 

Nûnera beşê Ragihandina Dez- 
geha Koç û Penaberan li Swêdê, 


Bodil Sundell, bo Rûdaw got: 
"Her kesê/a bersiva nêgatîv wer- 
girt, nayê wateya ku wê yekser 
bişînin welatê wan, belku dikarin 
li dijî wê biryarê serî li Dadgehê 
bidin, wê demê Dadgeh wê bir- 


yara xwe ya dawî bide." 

Di nav wan 25 kesan de jin û 
zarok jî hene ku çend sal dibe li 
Swêdê nîştecih in. Yek ji wan pe- 
naberan bo Rûdawê anî ziman: 
"Pîskolojiya me pir xerab e û em 
nîgeranê çarenûsa xwe ne." 

Berpirsa Peywendiyên PDKÎ li 
Swêdê, Perwane Heyderî, tevî 
şermezarkirina biryara Dezgeha 
Koç û Penaberên Swêdê, bo Rû- 
dawê got:"Em ê hemû hewlan 
bidin ku wan ne vegerînin. Me ji 
dewleta Swêdê re ragihandiye ku 
eger wan kesan vegerînin îranê, 
wê rastî pirsgirêkan bên." 

Endamê Komîta Navendî ya 
Rêxstina Kurdistanî ya Partiya 
Komunîst a îranê- Komele, 
Hesen Rehmanpena, di daxuyani- 
yekê de bo Rûdawê got: "Ew kes 
hemû penaberên siyasî ne, pêş- 
merge û endamên çalak ên parti- 
yên siyasî bûn. Me nerazîbûna 
xwe li beramberî vê biryarê diyar 
kiriye." Rehmanpenah ku niha bo 
serdan çûye Herêma Kurdistanê, 
axaftina xwe wiha bidawî anî: 
"Divê mafê penaberiya siyasî ji 
wan re bê dayîn." (AK)t 

Di hilbijartinên NRW'ê de 3 kurd serketin! 


Seydo Can Hagen 


S ê kurdan di hilbijartinên he- 
rêmî li Nordrhein-Westfalenê 
(NRW) de dîrok nîvîsandin! Alî 
Atalan, Hamîde Akbayir, Ozlem 
Alev Demîrel jî Partîya Çep (Die 
Linke) wek mebûs hatin hilbijar- 
tin. Partiya çep 11 mebûs şandin 
parlamentoya herêmî a NRW'ê. 

Hikûmeta Eyalata Nordrhein- 
Westfalenê (NRW) a ku ji partiyên 
CDU (Yekitiya Demokratên Xiris- 
tiyan) û FDP (Partiya Demokratên 
Azad) pêk dihat, têk çû. Li gor en- 
camên hilbijartinê SPD (Partiya 
Demokratên Sosyal) û Partiya 
Keskan wê bikaribin hikumeta nû 
ava bikin. 

Yek ji taybetmendiyên vê hilbi- 
jartinê ew bû ku cara yekem hej- 
mareke zêde ji wan kesan tê de 
wek berendam hatibûn destnî- 
şankirin, kesên ku ji aliyê kokên 
xwe ve koçber bûn. Ji hemû parti- 
yên ku beşdarî hilbijartinê bûn, 
kandîdatên kokbîyanî hatin dest 
nîşan dan. Serketina 3 kurdan di 
nav Partiya Çep de balkêşiyek 
mezin e. 

Herêma NRW ew herêm e ku 
pirtir kurd lê dijîn e. Gelek kurdên 


Di hilbijartinên Eyeleta Nordrhein-Westfalen (NRW) de partiya 
desthilatdar CDU rastî şikestinek mezin hat, lê hêviya SPD û Partiya 
Keskan (Die Griine) jî pêk nehatin. Li gor encamên fermî 
CDU û SPD bi ji sedî 34,6 û 34,5 bûn xwedî heryek 67 parlamenter. 
Partiya Keskan jî bi ji sedî 12,1 û Partiya Çep (Die Linke) 
jî bi ji sedî 5,6 ketin parlamenê. Partiya Çep cara 
yekemîne dikeve Parlamena Eyeleta NRW. 


li wir hemwelatiyên almanî ne. 
Gelek caran tê gotin ku kurd yek 
ji wan kom û kêmnetewên li Al- 
manyayê ne, yên ku herî baştir or- 
ganîze bûne. Dibe ku ew rast be. 
Lê belê dema mirov hejmara wan 
a di nav hizb û partiyên alman de 
bide ber çavan, ewna li nav sîya- 
seta Almanyayê de gelekî bê tesîr 
in. Bi tenê di çend salên dawîn de 
guhertinek di vî warî de heye. Her 
ku diçe xort û keçên kurd hewl 
didin xwe ku di nav hizb û parti- 
yên alman de cih bigirin. Kurdên 


li Almanyayê bi awayekî gelek de- 
rengî pê hêsiyan ku divê ew xwe 
bi awayekî çalak beşdarî sîyaseta 
Almanyayê bikin. 

Pirsgirêk wuha ye: Kurd ji dew- 
letên cuda hatine Almanyayê, di 
navbera wan de yekitîyek tune, 
her beşê kurdan bi serê xwe tev- 
digere. Her çiqas komeleyên wan 
hebin, ango komeleyên çandê, ên 
sporê, ên hevaltî û dostaniyê 
hebin jî, lê belê berê wan ber bi 
welêt ve ye. Bi giranî bûyerên li 
welêt dibin, ew di rojeva wan sazî 


û komeleyan de ne. Ji vê nuxteyê 
girîngtir, divê bê gotin ku ew sazî 
û komele di bin tesîra hizb û par- 
tiyên kurdan de ne. Ewna wek 
cihên destekirina aborî û îdeolo- 
jîk ên wan hizb û partiyan tên bi- 
karanîn. Ango, zêde li ser pirsgi- 
rêkên kurdên li vira dijîn nayê se- 
kinîn. Ew kêmasîyek e. 

Hindik be jî di vî warî de guher- 
tinek heye: bi piranî gelek ciwa- 
nên kurd hewl didin ku sazî û 
komele berê xwe bidin rewşa kur- 
dan li vira jî. Hewcedarî bi proje û 



planên întegrasyonê heye. Heke 
wusa nebe, fikar hene ku nivşa nû 
a kurdan li derveyî welêt bikaribe 
wunda jî bibe. Bi rastî jî piştî 
ewqas salan ku em behsa nivşa 
4'mîn dikin, gelek kurd hê jî piştî 
40 salan negihîştine Almanyayê, 
nekarîbûne xwe întegre bikin. Bi 
bedena xwe li Alamanya, bi dil û 
mêjiyê xwe li welêt in. Berê wan 
hê jî ber bi welêt e. Heke rewş 
wusa be, hingê ne hesan e ku ew 
mirovana bi awayekî têrûtijî bika- 
ribin beşdarî jiyana li vira bibin. Ji 
ber vê yekê jî tevlêbûna kurdan a 
di warê sîyaseta Almanyayê de 
gelekî girîng e. 

Serketina 3 mebûsên kok-kurd 
ji bo gelek aliyan sînyalên girîng 
da: yekemîn sînyal ji bo rayedarên 
yayê: ku divê ew rewşa 
kurdên li vira êdî bidin ber çavan. 
Sînyala duwemîn ji bo dewletên 
ku kurd jê tên e; kurd êdî li her 
derê cihanê xwedî li xwe derdik- 
evin, divê hûn sîyaseta xwe a hun- 
durîn di warê kurdan de biguhe- 
rîn. Sînyala seyemîn jî ji bo kur- 
dan e: heke hûn bi xwe bawer bin 
û hewl bidin, hûn dikarin li her 
derê sîyasetê ji bo berjewendiyên 
kurdan bimeşînin! 




"Em ê bêdeng nemînin!" 


"Ez hêvî dikim, ew 
serketin bibe bin- 
geh û munasebe^ 
ku civata kurd bi- 
bîne, bibêje em li 
vira dijîn, ev der jî 
welatê me ye." 


Alî Atalan 


Rûdaw: Tu ji wan sê mebûsan 
yek kesî, ên ku ji aliyê kokên 
xwe ve kurd in, ku ji bo Parla- 
mentoya Eyaleta NRW'ê hatine 
hilbijartin. Tu vê yekê çawa di- 
nirxînî? 

Alî Atalan: Bi rastî jî ez jî dibêjim, 
ew roja hilbijartinê ji bo kurdan 
rojeke dîrokî ye. Ji bo întegras- 
yona civaka kurd û ji bo çareserki- 
rina pirsgirêkên kurdên li vê 
eyaletê, bi giştî ên li Almanyayê, 
gaveke gelek girîng e. Ji bo dana- 
sîna gelê kurd, pirsgirêka kurd di 
nav raya giştî a li Almanyayê de di 
asta parlamentoyê de ew jî xalekî 
girîng e. Min bihîst ji hinek parti- 
yên din kesên biyanî jî hatine hil- 
bijartin. Bi eslê xwe kurd, nekurd, 
ew ne muhîm e, li gor raya min 
boçûna mirov a sîyasî girîng e. 
Yanî çiqas xwedî li kesên bindest 
derdikeve, li ba wî cih digire û ji 
bo azadiya miletan û gelê xwe - 


V 


gelê me hê jî tê perçiqandin - li 
van xwedî derdikeve, ew pîvana 
esas e. 

Heta nuha kurd, her çiqas gelek 
sazî û komeleyên wan hebin jî, 
zêde di nav partiyên alman de 
cih nedigirtin. ji îro pê de fikrû- 
ramana kurdên li Almanyayê di 
warê beşdarbûna sîyasî li vira 
de wê biguhere an na? 

Ez hêvî dikim, ew serketin bibe 
bingeh û munasebet ku civata 
kurd bibîne, bibêje "em li vira 
dijîn, ev der jî welatê me ye." Em ê 
bi hev re bijîn. Ew bibe vesîle ku 
yek fehm bike, çiqas girîng e ku 
em di nav partiyên li vî welatî de 
cih bigirin, ew çiqas ji bo doza me, 
danasîn û agahdarkirina civaka 
alman li ser doza kurdî gelek gi- 
rîng e. A din jî, ji bo pirsgirêkên 
xwe ên li vira gerek e em xwe 
bibin aktor di nav tevgera sîyasî 


de, em ê pirsgirêkên xwe, hem ên 
li vira, hem jî ên li welêt, bi tev he- 
valên xwe ên alman ve karibin 
çêtir çareser bikin. Ez hêvî dikim, 
ew serketin dînamîzmekî nû di 
nav civaka kurd li Almanyayê de 
biafirîne û kurdan motîve bike ku 
bikevine nav partî û saziyên 
alman. 

Xên ji program û perspektifên 
partîya te, hûnê wek sê mebû- 
sên kok-kurd çi kar û barên tay- 
bet bidine ber xwe? 

Xweza ye, em ê ji bo miletê kurd 
ku çand û zimanê wî hê jî di bin 
zexta de ye, heta şer li dijî wî tê 
kirin, ne mumkun e ku em bêdeng 
bimînin. Divê em astê vê yekê li 
welêt bibînin. Ew yek. A duduyan, 
pirsgirêkên kurdan, alîkarîkirina 
ziman û saziyên kurdî girîng e. 
Gerek e ew krîmînalîzekirina kur- 
dan li vira were rakirin. Nabe ku 
Tirkiye bibêje Almanya, wek dew- 
leteke demokrat, li ser kurdan 
zorê bike. Bê guman her milet li 
vira li gor zagonan şêweyên de- 
mokratîk xebatê bike. Ya herî 
mezin qebûlkirina nasnama kurd 
e, divê alîkarî ji bo dersên kurdî bi 
awayekî sîstematîk bê kirin. Divê 
înstîtuyek kurdî a îlmî were çêki- 
rin. Di gelek waran de divê em 
xebat bikin. Helbet, em bi tenê 
serê xwe nakin. Em ê bi sazî û ko- 
melên kurdan re bixebitin, bi 
hevre proje û ramanan biafrînin, 
li ser wî esasî kar bikin. 

Hevpeyvîn: Seydo Can 


Bo cara yekemîn: 

Kurdek dibe endamê 
Parlamena Brîtanya 



Nadim Zehawî 


Brîtanya (Rûdaw) - Bo cara ye- 
kemîn di dîroka wî welatî de, 
kurdek dibe endamê Parlamena 
Brîtanyayê. Nadim Zehawî sala 
1967'an li bajarê Başûrê Kurdis- 
tan, Xaneqînê, ji dayikbûyê. Li 
bajarê Brîtanya, Stratford-on- 
Avon, Zehawî 26,052 deng, 
ango ji sedî 51.5 dengên bajarî 
bidestve anîn û bû nûnerê wî 
bajarî yê Partiya Parêzgaran 
(Coservative Party). Ev 16 sal in 
Nedîm bi şêweyekî çalak di pro- 
seya siyasî ya wî welatî de cih 
digire, wî di bajarê xwe de beş- 
darî sê hilbijartinên navxweyî 
kiriye û her sê caran qezenc kir. 

Beriya ew dest bi karê polîtî- 
kayê bike, Nadim Zehawî bazir- 
ganekî serketî bû. Ew di sala 
2000'an de Rêveberê Giştî yê 
şîrketa "YouGov" bû, ew ajan- 


seke online ya taybet bi lêkolî- 
nên warê aborî û siyasî ya Brî- 
tanya ye û ji baştirîn şîrketên ji 
bo encamdana rapirsiyên siyasî 
li Brîtanya. Beriya wê jî navborî 
Rêveberê Beşa Bazarê Ewrûpa 
ya şîrketa Smith Brooks bû ku 
şîrket mezin a navnetewî ya di- 
rustkirina lîstokên zarokan e. 
Medya Brîtanî mendehoşên po- 
lîtîkaya Nadim bûn, di vê der- 
barê de beriya demekê rojna- 
meya "Independent" a Brîtanî 
nivîsîbû "Nadim endamekî da- 
hatû yê kabîneya hikûmetê ye." 

Her partî û aliya ku bixwaze 
hikûmetê ava bike, pêwîste ew 
bi kêmanî 326 kursiyan qezenc 
bike ku heta niha ti partiyên 
Brîtanî nekariye wê hejmarê bi 
dest ve bînin. Partiya Parêzga- 
ran ya bi serokatiya David Ca- 
meron li pêşiyê tê, paşî Partiya 
Kirêkaran bi serokatiya Serok- 
wezîrên niha, Gordon Brown, tê, 
piştre jî Partiya Azadîxwazên 
Demokrat ya bi serokatiya Nick 
Klug û partiyên din ên biçûk. Bi 
vê yekê jî Partiya Parêzgaran ni- 
kare bi tenê hikûmetê ava bike 
û ew neçare li pey hevpeyma- 
niyê bigere. 

Stratford-upon-Avon ku di- 
keve rojavaya naverast a Brî- 
tanya, bajarê ji dayikbûna 
nivîskarê navdarê Englîz, Wil- 
liam Shakespear e. Ev çar salin 
kurdek nûnertiya wî bajarî dike. 

Rûdaw 


Di Festîvala Viyana ya navnetewî de 

îsal 70 muzîkvanên kurd beşdar dibin 


Ji bêtirî 50 welatan komê muzîkê her sal tevî Festîvala Navenetewî ya Muzîkê li paytexta Awûstûrya Viyana dibin 


rêk, çewisandî û şerker hatiye 
naskirin. Lewra Dilşad dixwaze bi 
rêya hunerê rûyek din a netewa 
xwe ji cîhanê re bide nîşandan û 
piştrast e ku muzîka kurdî dikare 
bigihe asta muzîka ewrûpî. 

Dilşad Omer berdewam li ser 
ciwanan û nasandina muzîka 
kurdî ya klasîk kar dike. Navbirî 
dixwaze ciwanên Kurdistanê cî- 
hana muzîka klasîk bibîne. Dilşad 
wiha berdewamî bi axavtina xwe 
da: "Ji bo ku li vir klasîk nemire. 
Muzîka klasîk tenê ne ew e ku tiş- 
tên folklor lê bixin, mirov çiqas 
klasîkê baştir bizane, zêde di mu- 
zîkê de pêş dikeve, muzîk wek 
pirs û bersivê ye, wek çîrokekê tê 
xwendin.” 

îsal orkestraya kurdî bi seroka- 
tiya Çeto Newroz di festîvalê de 
beşdar dibe. Herwiha Koma 
Resen a Kurd jî ku grûbek folklor 
ya kurdî ye, bi serokatiya Şêrzad 
Sersipî di wê festîvalê de beşdar 
dibe. 

Dilşad Omer ragehand, wan 
hewl daye budçeyek taybet ji bo 
sefera wan du koman dabîn bikin, 
lê wezareta rewşenbîrî hê jî ber- 
siv nedaye. Dilşad amadebûna 
xwe diyar kir da ku profesorên 
baş bîne Kurdistanê, dewreyan ji 
bo mamosteyên muzîkê veke, 
heta wan fêr bikin ka çawa zarok 
û ciwanan hînî muzîkê bikin. Ji 
ber ku "muzîk belgeya şaristani- 
yetê ye, aramiya mejî ye, jiyana 
me hemû awaz e. Ger muzîka tel- 
evizyon û radyoyên me tune be, 
tiştekî mirî ye.” 


Lîstika dehênerê kurd Ferhadê Feqî "IKILL YOU" derket pêşberî temaşevanan 

L îstika bi navê "I Kill You" ku ji aliyê dît, qarekterên me yên cîwan di berde- 
derhênerê kurd Ferhadê Feqî va ha- wama lîstikê de dibin îslamîstên radî- 

tîyê amade kirin, di Theater an der kal. Islamîst li dijî kê ne? Li dijî 

Ruhr-Mulheimê de hat pêşkeşkirin. Lîz- Amerîkayê! Amerîkî çi dikin? Diçin we- 

tika "I Kill You"projeyek ji bo ciwanan e. latên misilman û dibêjin "I Kill You - ezê 

Hemû lîstikvanên lîstikê ciwan in. Ew cî- te bikujim" Îslamîst jî zimanê Amerîkî- 

wanên ku di vê projê de cîh digrin, bi yan qise dikin, li wan vedigerînin û di- 
xwe kurd in, tirk in, alman in, azerî ne. bêjin: "I Kill You!" 

Lewra behsa van miletan û zimanê Di lîstikê de ciwanên kurdjî bi nasna- 

wanan tê kirin. Di vê projê de herkes bi meya xwe cîh digrin. Ferhadê Feqî di vê 

rengê xwe cîh digre. Ew reng berhemê derheqê de jî wisa dibêje: "Mixabin pir 

dewlemend dikin. caran alman dixwazin hemî biyaniyan 

FerhadêFeqîbiqasîûmehbiwanci- bikin bin banê tirkan. Nizanim çima 
wanan re xebat kiriye, ew ji bo lîstinê wisa dikin. Belki dixwazin me biqehirî- 

perwerde kirine. Ango her hefte çend nin. Belkîjîji ber rehetiyê û teraliyê ye. 

rojan prova kirine. Di lîstikê de jiyana ci- Hetanî biyaniyan yek û yek bi nav bikin, 

wanan ya rojane tê nîşandan. Fikrê na- hema dibêjin tirk û ji nav derdikevin. Ji 
verok û serpêhatiya lîstikê Ferhad bi ber wê min bi zanetî ciwanên kurd bi 
xwe afirandiye. Lê diyalogên qarekte- nasnameya wan ya kurd nîşan da. 
ran di împrovizationan de, di provayan Bi salan e ez li vî welatî rastî vê pirsa 

de derketiye holê. Ango piraniya diya- "di navbera tirk û kurdan de çi ferq 
logan ên lîstikvanan bi xwe ne. heye"têm. Ez ji vê pirsê bêzar im. Ez vê 

Li ser pirsa çima navê lîstikê " I kill pirsê di lîstikê de tînim zimên û pê di- 

you" ye, Ferhadê Feqî got: "Weku we jî kenim. Carna ken û henek mirovan ji 



Soran Behaedîn Hewlêr 

K urdekî rûniştvanê Awûstûrya 
ev çar sal in li pey hev amade- 
kariyan dike ku bi komek muzîka 
kurdî beşdarî Festîvala Muzîka Cî- 
hanê ya li Viyana bibe. Li gor wî, 
festîvala dikare guhertinê di mu- 
zîka kurdî de çêbike. 

Dilşad Omer Osman yê 29 salî 
ku li Viyana dijî, li taxa Keleha 
Hewlêrê hatiye dinê. Mastera 
xwe di warê şano û berhema sî- 
nemayê de li Awûstûryayê bi dest 
aniye, hevsera wî Awûstûryayî ye. 
Dilşad peywendiyek xurt li gel Hi- 
kûmeta Awûstûrya çêkiriye û li 
Viyana bûye berpirsê karûbarê 
muzîka Rojhilata Navîn. 

Festîvala Muzîka Cîhanê salane 
li Viyana tê lidarxistin ku zêdeyî 
50 welat têde beşdar dibin. Bal- 
yozên welatan jî di festîvalê de 
amade dibin. Bi hewl û keda Dil- 
şad Omer, kurd jî heta niha sê 
caran di wê festîvala navnetewî 
ya muzkê de beşdarî kirine. Ji bo 
beşdariya festîvalê îsal grûbek ku 
ji 70 kesan pêk tê, roja 4'ê Tîr- 
meha 2010'an diçin Viyana. Cara 
yekem grûba muzîka kurdan 60 
kes bûn, cara duwem 78 kes û 
cara sêyem jî 40 kes bûn. 

Dilşad Omer bal kişand ser 
wan hewlên ku wî di beşdarki- 
rina ciwanên kurd de daye û wiha 
axivî: "Di wan sê gerên berê de 
me pileya baş bi dest anî, carekê 
jî Wezîrê Rewşenbîrî yê berê Fe- 
lekedîn Kakeyî wek wezîrê dew- 
letekê hat pêşwazîkirin.” 



Koma muzîka kurdî ya salên borî. Dilşad Omer Osman li pêş rûniştî ye (yê 2. ji rast) 


Dilşad dide xuyakiri ku ji bo rê- 
xistina çûna komek muzîkê da- 
wetnameyê ji hikûmeta 
Awûstûryayê werdigre, piştre li 
Kurdistanê nirxandinek ji bo 
komên beşdar tê kirin û got: 
"Divê em CD'yê komê bidin Lij- 
neya Festîvalê, da ku em bizanin 
asta muzîka grûbê çawa ye.” 

Kurd di nav neteweyên cîhanê 
de wek neteweyeke xwedî pirsgi- 













Rûdaw 

Zekeriya Ebdulla bo Rûdawê: 

Hez dikim herdem stranên 
kurmancî bibêjim 

Bi "rûpeleke spî" Zekeriya dest bi jiyanek nû kiriye û bi çavekî din 
berê xwe dide jiyanê û dixwaze alîkariya zarokan bike 


Karzan Heyder Hewlêr 

V ê carê ne wek carên 
berê, min Zekeriya dît. 
Gelek guherîn di jiyana hu- 
nermendê hezkirî yê ciwa- 
nan de çêbûne. Wî bi 
"rûpelek spî" dest bi jiya- 
nek nû kiriye û bi çavekî 
din berê xwe dide jiyanê, bi 
taybet dixwaze alîkariya 
zarokên ku çirûskek hêviyê 
nabînin, zarokên şehîd û 
enfalkiriyan, zarokên ku ji 
xwendinê bêbeşin û ji ber 
nexweşiyan di nalin, zaro- 
kên ser kolanan ku kargeh 
bûne xwendingehên wan, 
bike. 

Zekeriya ji Laperey Spî li 
gel Rûdawê destpê kir. 


Rûdaw: Dixwazim ji "La- 
perey Spî" li gel we dest 
pê bikim, gelo ev karê we 
ne wek karên we yên 
berê ye? 

Zekeriya: "Laperey Spî" 
destpêka karên min ên pê- 
gihiştî ye. Ji tevahiya berhe- 
mên min ên berê cuda ye, 
di warê awaz û dabeşkirina 
muzîk û tekstên stranan ku 
hinek nehêniyên jiyana 
min eşkere dikin, tecru- 
beya ku ji jiyana xwe fêr 
bûm û min dît. Di Laperey 
Spî de hejmarek zêde ya 
amûrên muzîkê ku di mu- 
zîka cîhanî de tên bikara- 
nîn, hatine bikaranîn, ew jî 
bras, tirmboy, saksafon û 
piraniya wan bi awayekî 
zindî ne. Hêvîdar im bi dilê 
xelkê Kurdistanê be. 



Zekeriya Ebdulla 

Mebesta we ji -Laperey 
Spî- çiye? 

Piştî vê berhemê ezê rûpe- 
lek spî di huner û jiyana 
xwe de vekim. Xewna min 
ew e ku herkes rûpelek spî 
di jiyana xwe de veke û êdî 
tenê ji xwe re nejîn, lê bîra 
derdora xwe bibin. Divê bê 
bîra me ku hinek kes li we- 


latê me hene pêwîstiya 
wan bi hevkariya me heye. 
Ez wek ciwanekî kurd erkê 
xwe dibînim ku hevkariya 
zarokên ku pêwîstiya wan 
bi alîkariya min heye, 
bikim. 

Mebesta min hevkarîki- 
rina zarokên hejar e. Di pê- 
şerojê de, emê proje 


berfireh bikin ku zarokên 
nexweş jî li xwe bigre. 

We di hemû berhemên 
xwe de stranên bi zaravê 
kurmancî gotine, hûn bi 
vî awayî dixwazin hezki- 
riyên we yên kurmancîa- 
xêv jî bibîr bînin? 
Dixwazim bi hemû zaravên 
zimanê kurdî stranan bibê- 
jim wek Kelhorî û Hew- 
ramî. 

Huner û hunermend heta 
kijan cihî dikarin di yek- 
girtina gel de rolekê bilî- 
zin? 

Em bi hev re geş dibin loma 
divê em yekdest û yekcan 
bin. Ger me pênc stran li 
ser evîn û evîndariyê gotin, 
divê em stranekê li ser 
welat jî bibêjin. Huner- 
mend dikarin rolek bi ban- 
dor di yekbûna rêzên milet 
de bilîzin. Stranên li ser 
welat yekîtiyê di nav me de 
peyde dikin û wiha dike ku 
em bi xwîn û malên xwe 
parastina xak û niştîmanê 
xwe bikin. 

Hûn berhemên xwe li 
Tirkiyê çê dikin, kengî wê 
ew roj bê ku hûn êdî ber- 
hemên xwe li Kurdistanê 
dirust bikin? 

Projeyek wiha heye. Ez li 
gel Wezîrê Xwendina Bilind 
yê berê, Îdrîs Hadî, civiyam 
û me behsa vekirina Akadî- 
miyek Muzîkê li Hewlêrê 
kir. Dixwazim berhemên 
xwe li Kurdistanê çê bikim, 
ji ber li derve pir zehmet e. 


Rêya Zoya ji başûr qut nabe 


Hewlêr (Rûdaw) - Stran- 
bêja kurd ya ji Rojavayê 
Kurdistanê Zoya, piştî saz- 
kirina konsera li Ewrûpa, 
ew bi klîpeke nû ve diçe 
Kurdistanê. 

Stranbêja Rojavayê Kur- 
distanê, Zoya, ku niha vege- 
riyaye Ewrûpa, bi nêt e 
hefteya dahatû ji bo sazki- 
rina konserekê biçe welatê 
Holenda. Zoya bo Rûdawê 
diyar kir ku wê wênekişan- 
dina klîpeke ya bi navê "Bi 
te zanim" bi dawî aniye. 
Stranbêja ciwan ew yek jî 
eşkere kir ku klîpa wê ya nû 
ji aliyê kenala Kurdistan- Tv 
hatiye berhemanîn û got: 



"Klîp li welatê Lubnanê ha- 
tiye wênekişandin û hemû 
xerciyên wê klîpê li ser Kur- 
distan- Tv bûn." Zoya behsa 
wê yekê jî kir ku piştî mon- 
tajkirinê, klîpa "Bi te zanim" 
di destpêka meha dahatû 
de wê bê belavkirin. 

Zoya ku bi seredan û bo 
cîbicîkirina karên xwe yên 
hunerî çûbû Başûrê Kurdis- 
tanê û bû mêvana bername- 
yeke hunerî ya kenala 
Kurdsat, piştî konsera Ho- 
lenda ji bo cîbicîkirina 
karên xwe yên hunerî yên 
din, wê dubare vedigere Ba- 
şûrê Kurdistanê. 


Stran û stranbêj 

Hekîm Sefkan 


B êyî ku ez rola estetîk û 
karîzmayê nebînim, an jî 
ji bîr bikim, dixwazim hinek 
tiştên ku strana kurdî qels di- 
hêlin, bigrim destan. Her 
wiha li vir pîvanên min ne ji 
bo hemû stranbêjan e, lê mi- 
xabin ji bo piraniya wan e û 
pir kêm stranbêj ji van tişta- 
nan dûrin. 

Niha stranbêj dikarin pir 
dewlemend bin, lê ku strana wan feqîr be. Dikarin 
pir xweşik bin, lê ku strana wan ne xweşik be. Dibe 
dengê wan pir xweş be, lê strana wan ne xweş be. 
Dikarin pir karîzmatîk bin, lê strana wan bê bandor 
be. Cil, berg, tirimbêl, heta enstroment û meterya- 
lên albûmê dikarin buha û bi kalîte bin, lê ku stran 
erzan, rizyayî û ne balkêş be. Dikarin pir paqij û ha- 
jixwe bin, lê ku teksta stranê tije gemar, zimanekî 
ji hev ketî, melodiyeke kosmopolît, bê bingeh be. 
Dikarin û hey karin, lê wê ti fêda wan ji çanda wan 
re tune be, dema ku stranbêj ji stranê bêtir bi xwe 
dakevin. 

Min di serî de jî gotibû ku rola estetîk û kariz- 
mayê ji bîr nakim, bêguman roleke mezin niha dilî- 
zin, bi taybet bi pêşketina teknolojiyê re laş, 
bedewbûn, liv û her tiştên ku çavan têrdikin, der- 
ketine pêş. Encex ew derketina pêş divê ne li ser 
hesabê paşdexistina stranê be. 

Dibêjim divê ne ji kîsê stranê be, lê mixabin li cem 
me weha ye. Ku em albûman û wêneyên stranbêjan 
bi naveroka berheman re bipîvin, hingê em ê nas 
bikin, ka kîjan li pêş e, kîjan jî qels û lawaz e. 

Sedemên vê yekê di serî de, nebîraweriya stran- 
bêj e. Ew xwe bi stranbêjên derdorê re dipîve. 
Stranbêjên derdorê pir-pir kêm hene ku xema zi- 
manê xwe dixwin, ew tenê distrên û hew, derdê 
wan ku zimanê xwe biparêzin, bi pêş bixin nemaye, 
ew ji zimanzanên xwe re hiştine. Kurd îroj weha bi- 
fikire, têkçûna wî ye û ji ber ku weha difikire, têk 
diçe. Ji ber ku vê rojê divê stranbêj ji bîr neke, bêtirî 
20 milyon kurd heye ku ji hev fam nakin, an asîmîle 
bûne, an ji bi zaravayekî din diaxivin, loma jî divê 
weke pirekê di navbera wê hejmarê de be, gotina 
ku ji devê wan derkeve, divê rast û zelal be. 

Ji şîretan bêtir û ji bo mijar belav nebe, eger ku 
îro stran li dû stranbêj westiyayî dimeşe, ne ku 
stran stranbêj bi dû xwe ve dikşîne, gunehê wê di 
stûyê hemû partî, rêxistin, sazî û şîrketan de ye. Ça- 
pemeniya kurd rola xwe ya moxilkirina stranê na- 
lize. 

Li dawiyê, weke destpêkê dubare dikim, rola es- 
tetîka beden û karîzma stranbêj pêwîst e, lê min 
gelek caran gotiye, disa jî ez ê bêjim; stran tablo- 
yeke bedew, ji gelek renga ye ku kesên ji dîtinê 
bêpar jî bedewbûna wê tabloyê dibînin. 

Eger ku stranbêj ne tenê ji çavan re distrê, divê 
wek xwe strana xwe jî dewlemend, xweş, bedew, 
paqij û sempatîk bike. 



Ezîz Weysî li gel Narîn e 

E zîz Weysî ku niha ji bo amadekirina klîpekê li Ew- 
rûpa ye, vê carê li gel stranbêja Bakurê Kurdistanê 
Narîna Kurdî stranekê dibêje. Kesekî nêzîkî huner- 
mend Ezîz Weysî, bo Rûdawê ragihand ku navbirî niha 
bi wênekişandina stranekê li gel stranbêj Narîna 
Kurdî mijûl e ku bi awayekî hevbeş vê klîpê amade 
dikin. Gotinên stranê ji aliyê Heme Seîd Îbrahîm ve ha- 
tine nivîsandin. 


Zoya 

Rûdaw 


18 hezar keç ji bo zewacê daxwaza alîkariyê dikin 

Li gor lêkolînan li Başûrê Kurdistanê ji sedî 68'ê keçên ciwan ji proseya zewacê paşde mane 


Barzan Mihemed Hewlêr 

L i gor rapirsiyekê ku Rêxistina 
Endazyar a Aştî bo Ciwanan 
pêk aniye, ji sedî 68'ê keçên He- 
rêma Kurdistanê ku temenê wan 
di navbera 18- 30 saliyê de ye, ji 
proseya zewacê paşde mane. Se- 
dema wê jî bo rewşa aborî ya wan 
xortan dizivire ku diçin xwestina 
wan. 

Projeya wê saziyê ew e ku di 
destpêka zewacê de alîkariya 
wan keçan bikin ku dixwazin ji- 
yana hevjîniyê pêk bînin û hevka- 
riyên wan zêde bo wan keçan in 
ku karîna wan a aborî lawaz e. 

Jiyan M ya 26 salî xwendekara 
Kolêca Edebyatê li Zanîngeha Se- 
lahedîn e, ew dibêje gelek kes 
çûne xwestina wê, lê ji ber ku 
bêkar bûn, Jiyanê ew red kirin: 
"Eger ez ne zewicim jî, lê li gel ku- 
rekî betal re na zewicim." 

Berpirsa Rêxistina Endazyar a 
Aştî bo Ciwanan, Kalê Feqî Wisu, 
da xuyakirin sedema ku ew keç 
na zewicin ew e ku bi xwe di 
warê aborî de ne serbixwe ne û 
naxwazin bi ciwanên bêkar re jî 
bizewicin, ji ber ku jinên han xwe 
girêdayî hevjînên xwe dibînin, lê 
ew keçên meaşê wan heye û kar- 
mend in, ew pirsgirêka wan tu- 
neye. 

Di 'Projeya Çavkaniya Aborî bo 
Keçan' de, ji bo standina alîkariyê, 
pêwîste keçik temenê 18 sal qe- 
dandibe, nasnama wê ya Îraqî 
hebe û rûniştvana Herêma Kur- 
distanê be. Ewtenê carekê dikare 
fêdeyê jê bistîne. Armancên pro- 
jeyê ev in: Piştraskirina keçan ku 



Li Hewlêrê bi awayekî komî bûk û zavan gotin: "Erê, em dixwazin!” 


ji aliyê desthilatê ve alîkariya wan 
tê kirin, kêmkirina rêjeya wan 
keçan ku bi vê sedemê derfeta ze- 
wicînê ji wan re pêk nehatiye, 
serbixwekirina keçan di warê 
aborî de, zewaza dereng a keçan 
di civaka kurdî de. 

Jiyan Mihêdîn wê projeyê bi ka- 
reke baş dihesibîne û daxwaz 
dike, ji bilî rêxistinên jinan, hemû 
saziyên civaka sivîl û hikûmetê jî 
piştgiriya vê projeyê bikin, wê 
herwiha got: "Ji bo ku ciwan ji ze- 
wicînê dilsar nebe û piştî zewacê 
jî asûde be." 

Saziya Endazyar a Aştî bo Ciwa- 
nan, projeya xwe pêşkêşî Seroka- 
tiya Herêma Kurdistan, Parla- 
men, Civata Wezîran û Wezareta 


malbata zavayî jî, Kalê got: "Keç 
bi şêweyeke rasterast ji wê pro- 
jeyê fêdeyê dibîne û bi şêweyekî 
ne rasterast jî sûdê dighîne wê 
malbatê ku xerciyên zewacê dik- 
evin stoyê wê." 

Berpirsa wê projeyê eşkere kir 
ku ti yek ji wan sê aliyên ku proje 


ji wan re hatiye pêşkêş kirin, ber- 
siv nedane wan, lewra wan dest 
bi kampîneke komkirina îmzayên 
keçan kirine û got: "Heta niha me 
sê konferans lidarxistine û bo 
piştgirîkirina wê projeyê 
zayên 18 hezar keçan kom 
rine." 



Karûbarê Civakî kiriye ku dax- 
waza budceyeke diyarkirî ji hikû- 
metê kiriye da ku alîkariya wan 
keçan bê kirin ku ji ber hebûna 
pirsgirêka aborî derfeta zewacê ji 
wan re pêk nehatiye. 

Haje M ya 29 salî ku xwende- 
kara zanîngehê ye û heta niha ne 
zewicî ye, herçiqas ji hevalekî 
xwe yê zanîngehê hez dike, lê hê 
biryar nestandiye bi wî re bize- 
wice heta ku karekî ji xwe re 
peyda neke. Haje got: "Eger dez- 
girtiyê min îro kar peyda bike, ezê 
sibê pê re bizewicim." 

Derbarê sûd wergirtina ji pro- 
jeyê, Kalê Feqê diyar kir ku şansê 
keçên temenê 18 heta 30 salî ye 
zêdetir e, ew alîkarî sûdê dighîne 


"Konferansa jinan gava herî 
şênber a konferansa netewî ye" 


Şengul Ogur 

H evseroka Kongreya Civaka 
Demokratîk (KCD), Yuksel 
Genç, di derbarê Konferansa 
Netewî ya Jinên Kurd de ji Rû- 
dawê re ragihand ku ev demeke 
dirêj e, bi taybetî jî di nav van 
salên dawî de Kurd di demên 
cuda de li hev civiyane û xwes- 
tine ku nîqaşên yekitiya netewî 
bikin lê li gel hemû nîqaşên ha- 
tine kirin jî ev cure nîqaş par- 
çeyî mane û bo vê jî di mijara 
yekitiya netewî de ber bi pêş ve 
zêde gav nehatine avêtin. 

Yuksel Genç, wiha berdewamî 
da axaftina xwe: "Me bi konfe- 
ransê xwest ku hêzekê bidin xe- 
batên yekîtiya netewî ya ku ev 
demeke dirêj e di rojevê de ye." 
Di derbarê gavên ku wê bên 
avêtin, Yuksel Genç, diyar kir ku 
gava herî şênber, Konferansa ku 
pêk hatiye ye: "Loma jinên ji çar 
parçeyan û diasporayê beşdarî 


vê konferansê bûn û her yek ji 
wan jinan rêveberên asta bilind 
ên partî û rêxistinên kurdan 
bûn. Ji bo vê jî meseleya vegu- 
hestina biryaran bo partî û rê- 
xistinên xwe û berpirsyariya 
şopandina wan, di stûyê wan 
jinan de ye." 

Genç, diyar kir ku jinên beş- 
darî konferansê bûne, wê rola 
xwe di nav partiyên xwe de bili- 
zîn. Genç bal kişand ser biraku- 
jiyê û got kurdan gelek êş ji vê 
ditîne û bo ku car din pêk neyê, 
di saziyên ku tê de cih digirin 
wê bi awayekî aktîf tev bigerin. 
Li dawiyê jî Yuksel Genç got ew 
difikirin ku vê payîza bê li Hew- 
lerê konferansa duyê pêk bînin 
û di vê konferansê de asta nîqaş 
û xebatan giftûgo bikin. Di der- 
barê mijarê de Feleknas Uca jî 
ragihand ku destpêka Konfe- 
ransa Jinên Kurd ew ê Konfe- 
ransa Netewî ya Kurdan jî nêz 
bike. 




Hûn dixwazin keç bên yarîgehan?! 

Başe guhdariya min bikin 



Berhem Elî 


T ê bîra min dema ciwan û me- 
zinên taxa me kom dibûn, 
me li serekê kolanê du kevir û li 
seriyê din jî du kevir datînan û 
me dest bi lîstina gokê dikir. 
Xwedê neke keçekê berê xwe bi- 
daya me, êdî ji bo xatirê wê me 
milê xwe dişikand, bi pey gokê 
diketin, dehan caran jî li ser ca- 
deya hişk, germ û tozgirtî ya ko- 
lanê diketin, çermê lepê destê 
me dikelişî, xwîn ji çokên me di- 
herikî, dest û lingên me dişkes- 
tin, lê ne xema me bû! Keçek li 


me dinihêrî..keç! 

Di van lîstikên me de, kesên ku 
nikarîbûn bazbidin, dema keç di- 
dîtin dibûn mîna tajiyan. Golpa- 
rêzê bêtaqet dibû Kasias, êrişkar 
jî dibûn Messî û li gel keçan 
diçûn mal, hemû li cihên xwe bi 
qelevîzka rûdiniştin. 

Berî sê hefteyan, di rojnameya 
Rûdawê de, peyamnêra rojnamê 
Behre Sedîq raporteke kurt der- 
barê nebûna fanatîkên keç li 
hundirê yarîgehên Kurdistanê 
nivîsandibû. Di raporta navhatî 
de, çend kes axivîbûn lê bawer 
nakim dermanê vî derdî li ba 
kesî ji wan hebe. Ev pirsgirêkeke 
ku ji demeke dirêj ve xema wê 
dixwim û çareseriyek jê re peyde 
kiriye, lê ger ku guhdariya min 
nekin, ez çi bikim.! 

Ya rast ez kêm caran diçim ya- 
rîgehan. Du caran, dema Yaneya 
Hewlêrê kûpaya pileya yekem û 
kûpaya superlîga îraqê bidestve 


anî çûm yarîgehê û heta ji min 
hat min çepik bo Yaneya Hew- 
lêrê lêdan. Eşkere dibêjim ku bi 
dirêjahiya herdu yariyan min 
bîra vê pirsgirêkê dikir "Gelo 
çima fanatîkên keç li yarîgehên 
Kurdistanê nayên dîtin?!" 

Berî demekê yariyên gokapê 
ya keçan li bajarê Soran hatin ve- 
kirin û sed taxim têde beşdar 
bûn, lê fanatîkên jin li hundirê 
yarîgehên Kurdistanê yên go- 
kapê, nayên dîtin. Sala 1998'an, 
di stûneke rojnameya Birayetî 
de, min çend pêşniyar pêşkêş 
kirin. Şehîd Frenso Herîrî sipa- 
siya min kir û got, wê hikûmet li 
ser van pêşniyaran kar bike. 
Hevkarê min Celal Perîşan, di 
radyoyê de pêşniyarên min 
xwendin û daxwaz kir komis- 
yona kargêrî ya Yaneya Hewlêrê 
pêşniyarên min li berçav bigre. 
Lê va 11 sal derbas bûn û hêjî 
me jinek li yarîgeha Hewlêrê û 


yarîgehên din ên Kurdistanê bi 
çavan nedît. Li vir bi zêdekirina 
çend xalên nû, ez careke din pêş- 
niyaran li ber çavên we radixî- 
nim, înşalla wê vê carê bi ya min 
bikin: 

Yekem, berî her tiştî wek qo- 
naxa yekem, divê beşek yan du 
beş ên kursiyên yarîgehê bi tay- 
betî bo jinan bên terxankirin û 
deriyên taybet bo hatin û çûyîna 
jinan hebin, angu li gel mêran, 
neyên têkilkirin. Bê guman divê 
derbasbûna hundirê yarîgehê ji 
jinan re pê pare be. 

Dûyem, divê yarîzanên herdu 
yaneyan yan bi kêmanî yaneya 
xwediyê yarîgehê, ji xûşk, dayik, 
keç û jinên xwe destpê bikin, 
piştre divê keç û jinên malbatên 
endamên desteya kargêrî ya ya- 
neyê, Yekîtiya Gokapê û Komis- 
yona Olympic jî li xwe bigirin. 
Divê ew bo dîtina yariyan bên 
vexwendin û li beşê taybetê 
jinan rûnin. Erê xûşk û dayik 
hene ku nexwazin ji nêzîk ve ji 
zarokên xwe re, li çepikan 
bidin?! 

Sêyem, divê yaneya mêvandar 


werzişvanên xwe yên jin bîne, 
angu lîstikvanên taximên bale, 
basketball û teneesê. Herwiha 
kes û karên van keçan jî bên ya- 
rîgehê. 

Çarem, bila xwendekarên keç 
ên Kolêca Perwerdeya Werzişî 
bên vexwendin û werin li hun- 
dirê yarîgehê, piştîvaniya yaneya 
bajarê xwe, bikin. 

Pêncem, hemahengî li gel We- 
zareta Perwerdeyê bê kirin ji bo 
ku di dema lîstikan de xwende- 
karên keç ên qonaxa amadeyî 
yan dawiya seretayî yên xwen- 
dingehên keçan, bînin û cihekî 
taybetê yarîgehê bidin wan. Bi 
baweriya min, wê ev keç demeke 
xweş wiha derbas bikin. 

Bê guman, pêwîstiya cîbicîki- 
rina van pêşniyaran bi propa- 
ganda, rêklam û piştîvaniya 
rojname û ekranên televizyonan 
heye. Bo têkilkirina fanatîkên 
keç û kuran, bêyî ku pirsgirêk 
derkevin, hinek pêşniyarên min 
hene. Lê niha van pêşniyarên 
min li jor behis kirin, cîbicîh 
bikin, piştre ezê yên din ji we re 
bibêjim. 

MHP'iyê kurd dixwaze tercûmaniya Barzanî bike 


Di hevpeyvîna li gel 


Rûdawê, Abdullah Arzakçi behsa neteweperestiya xwe û hevzikirina ji "Kirîvê" dike 



Amed (Rûdaw) - Kevneserokê 
MHP'a Amedê Abdullah Arzakçi 
diyar kir ku ew tim di jiyana xwe 
de bi kurdî diaxive û xwest per- 
werdehiya kurdî çêbibe. Arzakçi 
diyar kir ku Mesûd Barzanî jî 
"weke wî" li her derê bi kurdî dia- 
xive û wiha got: "Dema ku bê En- 
qereyê jî wê bi kurdî biaxive. Ger 
bixwazin, ez ê bi kêfxweşî axaftina 
wî wergerînim tirkî." Kevneserokê 
MHP'a Amedê Abdullah Arzakçi ji 
rojnameya me Rûdawê re axivî. 

We çawa dest bi MHP'ê kir? 

Piştî sala 1991'an min MHP nas 
kir. Min biryar da ku ez ê siyasetê 
bikim, kîjan partî yekîtiya welat 
biparêze, ez ê biçim di wir de siya- 
setê bikim. Ji ber vê yekê ew dem 
bi serokê MHP'ê Alparslan Turkeş 
re rûniştim, me bi hev kir. 

Turkeş ji ber kurdbûna te tiştek 
negot? 

Ji min re got 'ez kurd im'. Tam 
wiha got: 'hûn çiqas tirk bin, ez jî 
ewqas kurd im, hûn çiqas kurd bin 
ez jî ewqas tirk im'. Eger Turkeş li 
hemberî kurdan gotineke nebaş 
bigota, min ti caran di MHP'ê de 
dest bi siyasetê nedikir. Ji wê 
demê heta 2007'an min seroka- 
tiya MHP'a Diyarbekirê kir. Min ta- 
beleya MHP'ê anî xwarê û min dev 
ji peywira xwe berda. Ji wê rojê ve 
kes nikare li Diyarbekir MHP ava 
bike. 


"Propagandaya bi kurdî, 
ji welat re xayîntî ye" 

Helwesta Devlet Bahçelî ya li 
hemberî kurdan çawa dinir- 
xînî? 

Bahçelî serê pêşîn li hemberî kur- 
dan baştir bû. Silav da DTP'iyan, 
destê wan girt. Lê di demên dawî 
de helwesta wî pir guherî. Wê rojê 
digot "propagandaya bi kurdî, ji 
welat re xayîntî ye". 

Tu dixwazî bi kurdî propa- 
ganda bê kirin? 

Helbet dixwazim. Divê hemû kes 
bikaribin xwe bi awayeke azad 
îfade bikin. Di nava gel de, ez tim 
bi kurdî diaxivim. Ji gel re bi kurdî 
dibêjim "werin rayên xwe bidin 
MHP'ê". Di kongreya bajêr a 
MHP'ê de ez bi kurdî axivîm. Wê 
çaxê xayînê herî mezin ê welat ez 
im. Ji ber ku min gelek caran bi 
kurdî propaganda kiriye. Li vir 
hemşeriyên min hemû kurd in û 
min bi kurdî ray dixwest. Di nava 
MHP'ê de yê ku cara ewil bi kurdî 
axivî ez im. 

Tu xwe çawa bi nav dikî? 

Ez xwe weke neteweperestek di- 
bînim. Rastgir im. Du kalên min di 
oxira vî welatî de li Çanakkaleyê 


Arzakçi: "Ez bi diya xwe re tim bi kurdî diaxivim, di 


tim bi kurdî diaxivim/ 


♦ 


şehîd ketin. Wan ew dem qet bi 
tirkî jî nedizanî. Em dixwazin ro- 
java û rojhilat bigihînin hev. PKK 
tiştekî din e, gelê kurd tiştekî din 
e. Em li dijî her cure tundiyê ne. 

Li gorî te pirsgirêka kurd çi ye? 

Di wexta xwe de li Başûrê Rojhi- 
lata Anatolyayê dibistan nehatin 
vekirin, rê û dirb nehatin çêkirin. 
Karmendên dewletê yên ku weke 
sirgun şandin vir, tedayî, zordarî li 
xelkê kir. 

Qedexeya li ser kurdî destpêka 
pirsgirêkê nîn e? 

Sedema esasî ya pirsgirêkê ye. 
Milet çima bi kurdî neaxive? Ma te 
tirkî hînê kesî kir ku tu ji camêr re 
dibêjî bi kurdî neaxive. Ma te tirkî 
hîn kiriye ku bi tirkî hîn nebûne? 
Tê bîra min, ez hêj zarok bûm, 
axaftina bi kurdî qedexe bû. Di îs- 
lamiyetê de nijadperestî tune ye. 
Ji ber ku kurd bi tirkî nizanin li vir 
weke "neyar" tên îlankirkin. Lê 
dema ku almanek, amerîkiyek an 
jî biyaniyek tê Tirkiyeyê, dev ji 
tirkî berdidin bi wan re bi ingilîzî 
diaxivin. Tu çima bi wan re ingilîzî 
diaxivî, lê çima bi welatiyê xwe re 
bi kurdî naxivî? Çima hînbûna 
kurdî weke îhtiyac nabînî? Ez ne- 
teweperest im lê ne nijadperest 
im. Herkes ne mecbûr e île bîle 
bibe misilman an jî bibe tirk. 

Li perwerdehiya kurdî çawa di- 
nêrî? 

Bi ya min kî dixwaze çi hîn bibe, 
divê bikaribe hîn bibe. Mirov çend 
zimanan bizanibe ewqas baş e. 


Xwezî min bi ingilîzî, almanî û 
frensî jî bizanibûya. Ez tenê za- 
zakî, kurmancî û tirkî dizanim. Zi- 
rara ziman tune ye. 

Tu xwe kurdî yan bi tirkî baş 
îfade dikî? 

Kurmancî û tirkiya min baş e. Kur- 
diya me û ya Cizîrê, Şirnexê ne 
weke hev e. Lê ez bi diya xwe re 
tim bi kurdî diaxivim, di nava 
xelkê xwe de tim bi kurdî diaxi- 
vim. Bi zarokên xwe re, bi hevjîna 
xwe re tim bi kurdî diaxivim. Hev- 
jîna min hêj nû hînê tirkî bû, berê 
tirkî nedizanî. 

Li cihekî wekî Amedê tu qet ji 
mirinê tirsiyayî? 

Qet netirsiyam. Çimkî li vir min 
qet eleqeya xwe ne ji PKK'ê, ne ji 
Hîzbullahê ne jî ji tiştekî din anî. 
Min eleqedar nake. Ez siyasetme- 
dar im, tenê siyasetê dikim. Di 
nava partiyê de jî min berda kesên 
ku karên xirab dikin. Ez li Diyar- 
bekir bost bi bost geriyame û min 
ray xwestiye. 

Dikarî çend navdarên kurd ku 
nas dikî ji me re bibêjî? 

Şêx Seîd efendî nas dikim. Eh- 
medê Xanî, Melayê Cizîrî, Feqiyê 
Teyran nas dikim. Xwezî kesên 
wekî van zatan hebûna. Divê kurd 
û tirk weke Mem û Zînê ji hev hez 
bikin, hev hembêz bikin. Divê ev 
xwîn êdî nerije. Divê yên li çiyê 
bêne xwarê, ji bo hatina wan jî 
divê ew bêne îknakirin. Van miro- 
van çima berê xwe daye çiyê, kîjan 
bawerî wan dibe çiyê, armanca 


wan çi ye, divê mirov van hemû 
tiştan baş bizanibe. 

Navbera te û DTP'iyan çawa ye? 

Li gorî min girtina DTP'ê xelet bû, 
divê nehata girtin. 

Tu li malê bi kîjan zimanî stran 
guhdar dikî? 

Li mala me zarok kurdî jî tirkî jî, 
qesîde jî guhdar dikin. Ez bi kurdî 
stran guhdar dikim. Favoriyê min 
Şivan Perwer e. Di otomobîla min 
de tim Şivan Perwer li ser e. Bi ya 
min di kurdî de Şivan Perwer, di 
tirkî de jî Îbrahîm Tatlises e. Herî 
zêde ji strana "Kirîvê", "Helepçe", 
"Xalo" û "Hoy me çi kir" hez dikim. 
Dema "Kirîvê" dibêje, ez dengê 
teybê heta dawiyê vedikim. Ez ji 
salên ku kurdî qedexe bû de heta 
îro Şivan Perwer guhdar dikim. 


"Xelkêli wirji Ba 
dike,ji bervêyek 
hesûdiya wî dikir 


Barzanî li gorî te çi îfade dike? 

Li hemberî Şêx Seîd û Mesûd Bar- 
zanî hurmeta min heye. Ger di 
dema Şêx Seîd de ev pirsgirêk ha- 
tiba çareserkirin îro 40-50 hezar 
mirov nedimirin. Ji bo Barzanî jî 
dikarim bêjim ku li hemberî wî 
rêz digrim. Xelkê li wir ji Barzanî 
pir hez dike, ji ber vê yekê hesû- 
diya wî dikim. Ew hem kesekî 
oldar e û hem jî gelparêz e. 


Abdullah Arzakçi yekemî 
kes e ku li Amedê avahiya 
partiya neteweperest a tirk 
MHP'êavakirûbû rokê 
wê. Arzakçi ku 7 salan 
serokatiya MHP'a Amedê kir, 
bi kurdbûna xwe û axaftina 
xwe ya kurdî gelek caran di 
çapameniya neteweyî ya tirk 
û navneteweyî de cih girt. 

Ji ber nêzikahiya MHP'ê ya li 
hemberî"Pêşîvekirina 
Demokratîk"devji peywira 
xwe ya serokatiya MHP'ê ya 
Amedê berda. Piştîîstifaki- 
rina Arzakçi, lewheya MHP'ê 
ji avahiyê anîn xwarê û ev 
3 sal in hêj MHP li Amedê 
venebûye. 


Dema peyva "Kurdistan" dibi- 
hîzî, diçe zora te? 

Naçe zora min, çima biçe zora 
min? Li wir Kurdistanek ava bûye. 
Dixwazin jê hez bikin dixwazin 
hez nekin, navê wir ew e. Divê em 
têkiliyên xwe bi wan re, bi hemû 
welatên cînar re baş bikin. 

Vexwendina Barzanî ya Tirki- 
yeyê çawa dibînî? 

Vexwendineke derengmayî ye. 

Barzanî diçe li ku bi kurdî dia- 
xive... 

Baş dike, ew jî wekî min e. Dibe ku 
li Enqereyê jî bi kurdî biaxive, bi 
ya min tişta herî rast ew dike. 
Niha ji min re bêjin were "tercû- 
maniya Barzanî bike", ez ê bi kêfx- 
weşî tercûme bikim. Bavê Barzanî 
Mele Mustafa jî kesekî pir mezin e. 

Efûya siyasî çawa dibînî? 

Bi ya min divê efûyeke siyasî hebe. 

Ji bo Ocalan jî dixwazî? 

Bi qasî ku me lêkolîn kiriye Abdul- 
lah Ocalan heta niha qet neketiye 
şer, çek bi kar neaniye, mirov ne- 
kuştiye. Divê em xwar birûnên 
rast biaxivin. Ji bo sekinandina vê 
xwînê, qismekî mirov Apo ji xwe 
re weke rêber dibînin. Heta ku ev 
kes Apo weke rêber bibînin û Apo 
neyê nava wan, ev pirsgirêk çare- 
ser nabe. Ez li dijî PKK'ê me lê li 
dijî Apo nîn im. Çimkî Apo kes ne- 
kuştine. 

Hevpeyvîn: Bawer Çem 

Rûdaw 


Li Almanya 

Tirk mêvanên nexwestî ne 

Avahiyek li Almanya tevî alên Tirkiyê û di navê de alek Almanya 


Dilbixwîn Dara Bonn 

T irkên Almanya ew tirk in ku ji 
bo kar hatine Almanya, hej- 
marek ji wan bûne hemwelatî, 
hejmarekê jî hemwelatiya almanî 
wernegirtine û mafê rûniştina li 
Almanya li ser pasporta tirkî stan- 
dine. 

Di destpêkê de ji bo tirkên ku 
hatine Almanya “Almancîler” ha- 
tiye gotin, ango “tirkên almanî". Di 
nava 40 salên borî de, zêdetirî 3 
mîlyon tirk hatine Almanya. Hej- 
mareke mezin ji wan kurd in, lê ji 
ber ku nasnameya wan weke 
kurd tune ye, ew weke hemwela- 
tiyên tirk li Almanya cîwar bûne û 
ew jî li ser tirkan têne hesibandin. 
Weke tê zanîn di destpêka salên 


60'an de tirk (di nava wan de 
kurd) ji bo kar hatine Almanya. 
Piştî şerê cîhanê yê duyemîn wan 
di avakirina Almanya de cih gir- 
tin. Wan deman ew “karkerên 
mêvan” bûn. Ji bo avakirina Al- 
manya, almanan polîtîkaya anîna 
karkeran ji derve birêve birin. Ji 
îtalya, Yewnanistan, Portugal û 
Tirkiyê, bi hezaran kes di avaki- 
rina Almanya de beşdar bûn. 

Her çiqasî li Almanya tirk di 
karê xwe de serkeftî bin, lê belê 
ew ji aliyê almanan ve nayêne 
hezkirin. Ew nehezkirin hinek 
caran eşkere tê dîtin. Lê belê ne- 
hezkirina veşartî zêdetir e. Gelek 
caran li kolanên Almanya mirov 
rastî wan plakatan tê ku têde tê 
xwestin tirk li welatê xwe vege- 


rin. Li Almanya hinek tax hene ku 
têde alman gelekî kêm têne dîtin, 
bi tevayî tirk in. Li bajarekî weke 
Koln, Berlîn, Hamburgê ku ji me- 
zitirîn bajarên Almanya têne he- 
sibadin, li gelek cihan, dema ku tu 
dimeşî, kêm caran tu rastî alma- 
nekî tê. 

Piraniya Tirkên Almanya bi mi- 
letperestiya xwe têne naskirin. 
Dema ku lêhat û yekî ji wan pir- 
sek ji te kir, yekser bi pirsa “tirk 
î?” dest pê dike. Dema ku tu dibêjî 
“na, ne tirk im, kurd im!” dibêje 
“çi ferq heye, elhemdullîllah em 
hemû tirk in”. Tu çi bikî jî, tu ni- 
karî pê bidî bawerkirin ku tu ne 
tirk î. Em “tirk" bêjin, lê gelek ji 
wan ne tirk in, weke kurd, azerî, 
ermen, asûrî-suryan û hwd. 

Wêneya ku li gel vê raportê tê 
dîtin, îşareta wê yekê ye ku alman 
ji zêdebûna tirkan li Almanya ne 
razî ne û eger ji dest wan were ew 
ê wan yek bi yek li pey hev li Tir- 
kiyê vegerînin. Ew nexwestin û 
nehezkirina ji hebûna tirkan li Al- 
manya, gelek caran bûye sedema 
ku ew ji aliyê rastgirên alman ve| 
rastî êrîşan werin, heta dereceya 
werin kuştin jî. Di sala 1993'an de 
li bajarê Solingenê grûpeke rast- 
girên alman êrîşî avahiyeke ku 
tirk têde dijiyan kirin, agir berdan 
avahiyê û ji malbatekê 5 kes kuş- 
tin. 

Herçiqasî tirk li Almanya xwe 
xwediyê welat dibînin û navê 
hinek taxên bajarên Almanya ki- 
ribin “Stenbola Biçûk" jî, lê belê 
ew mêvanên nexwestî ne. 


Di Festîvala Netewan de 


Xwendekarên kurd ala Kurdistanê hildan 



Xoşewî Mihemed Rûsya 


B o cara yekemîn xwendekarên 
kurd li Rûsya bi fermî ji aliyê 
Rêvebirên Festîvala Salane ya Ne- 
teweyan hatin vexwendin û roja 
27'ê Gulana 2010'an li bajarê Tule 
tevlî festîvalê bûn. Di festîvalê de 
nêzîk 2 hezar xwendekarên zanîn- 
gehên yên 37 neteweyên cuda ku 
di zanîngehên Rûsya de dixwînin, 
beşdar bûn. 

Berpirsê Karûbarê Xwendeka- 
rên Biyanî li Zanîngeha Tule, Lud- 
milla Petrovna, derbarê beşdarî- 


kirina xwendekarên kurd di wê 
festîvalê de wiha axivî: “Em hemû 
bi beşdarîkirina kurdan di vê fes- 
tîvalê de ecêbmayî man, tiştên 
balkêş nimayîş kirin û em ecêb- 
mayî kirin.” Cîgirê Ragirê Koleja 
Xwendekarên Biyanî li bajarê Tule 
ji xwendekarên kurd re ragihand: 
“Ji ber hildana ala xwe, pêwîste 
hûn gelekî ji xwe hişyar bin da 
pirsgirêk çênebin.” Her sal ji ber 
hildana ala Kurdistanê pirsgirêk ji 
bo xwendekarên kurd tên çêkirin. 

Nezîre Muradvne, keçeke Turk- 
man ji Turkmenistanê ye û xwen- 


dekara Koleja Pizîşkî ya Zanîn- 
geha Tule ye. Wê bi cilên kurdî di 
festîvalê de beşdarî kir û bo Rû- 
dawê got “Ez pir kêfxweş bûm, 
dema xwendekarên kurd ji min 
xwestin beşdar bim û ala xwe dan 
destê min da bilind bikim.” Salar 
Nanekelî, xwendekarê zanîngehê 
debarê festîvalê got: “Ji her tiştî 
xweştir ew bû ku ala pîroz a Kur- 
distanê li gel ala 36 welatên cî- 
hanê li ser dikê hat hildan.” 

Behar Bêşîm ji welatê Turkme- 
nistanê ye û xwendekara zanîn- 
geha Tule ye. Ew xwendekara keç 
gelek kêfxweş bû ku li ser navê 
kurdan û bi cilên kurdî di wê fes- 
tîvalê de beşdarî kir. Enastasya 
Koşîvnîk keçeke xwendekar a 
Rûsya Sipî ye. Wê di festîvalê de bi 
cilên kurdî govend a kurdî kir: 
“Min li vir xwendekarên kurd, gelê 
kurd û Kurdistan nas kirin. Bi rastî 
kurd gelek rêzê ji mêvanan dig- 
rin.” Enastasya biryar standiye vê 
havînê li gel xwendekarê kurd ê 
Rojavayê Kurdistanê, Erdelan 
Osman, bizewice: “Hêviyeke min 
heye û ez dixwazim Başûrê Kur- 
distanê û xelkê wê bibînim.” 


Amerîka banga 
çalakiyan li Pakîstanê kir 



Hêzên amerîkî û pakîstanî bi hev re operasyonan pêk tînîn 


P iştî hewldanek biserne- 
ketî ya bombeteqandina li 
qada Times, li New Yorkê, rê- 
veberiya Obama Pakîstan bi 
tundî hişyar kir. Obama got ku 
pêwîst e li heremên Pakîstanê 
ku qanûn lê ne serdest e, ra- 
yedarên Amerîkî û Pakîstanî 
li dijî mîlîtanên îslamî bi 
hevra kar bikin. 

Li Pakîstanê serleşkerê ar- 
têşa Amerîka general Stanley 
A. McChrystal û serokê artêşa 
Pakîstanê di civînekê de hatin 
cem hev. Civîn li navenda ar- 
têşa Afganîstanê de pêk hat û 
orgeneral Ashfaq Parvez Ka- 
yani nerazîbûna xwe li dijî Ta- 
lîban û Al-Qaide nîşan da. Di 
vê civînê de biryara operasyo- 
nekî leşkerî li dijî wan rêxisti- 
nan hat girtin. 

Piştî hewldana bombeki- 
rinê ya biserneketî li qada 
Times, kesek bi navê Faisal 
Shahzad hate binçavkirin û li 
gor daxuyaniyên rayedarên 


amerîkî, Shahzad li bakûrê 
Vezîrîstanê di nav Talîban û A1 
Qaîde de hatiye perwerde 
kirin. Li gor lêkolînen amerîkî 
derbare berpirsyarên hewl- 
dana êrîşa qada Times, li New 
Yorkê, nêzîkî 30 zilamên ame- 
rîkî yên ku bi eslên xwe ji Pa- 
kîstanê ne, li bakûrê 
Vezîrîstanê hatine perwerde 
kirin. Ji ber vê yekê jî zextê 
Washington li ser Pakîstan 
zêde dibe. 

Di vê navberê de di daxuya- 
niyekê de rêxistina Talîban 
berpirsyariya hewldana bom- 
bekirinê girt ser xwe. Lê piştî 
vê daxuyaniyê, berpirsekî Ta- 
lîban anî ziman ku ti aleqayê 
wan bi vê bûyera li qada 
Times ve nîne. 

Wekî din jî ronî bû ku ji 
aliyê Kongreya DYA'yê ve 
150.000.000 Dolar ji bo nûve 
avakirina Pakîstanê û proje- 
yên din hatine terxankirin. 


Li Ewrûpa 

Ji 7'an yek kes mafê rûniştinê 
bi dest dixe 


B uroya îstatîstîkan ya Ewrûpayê “Eurostat” derbarê rewşa 
penaberên li Ewrûpa di sala 2009'an de daxûyaniyek da. Li 
gori Eurostat'ê di sala 2009'an de 260.730 serlêdanên pena- 
beriyê hatin kirin. Derbarê 229.500 serlêdanan biryar hate 
dayin lê belê 166.900 serlêdan ango ji sedi 73'yê wan hatin red- 
kirin. 27.600 kesi jî mafê penaberiyê bi dest xist, 8900 kesên 
serlêdan kiribûn jî ji ber sedemên insanî mafê rûniştinê bi dest 
xistin. Li gorî vê encamê, her ji 7 serlêdanan yek jê hat qebûl- 
kirin. 

Ji 260 hezarî zêdetir kesên serlêdana penaberiyê kirine, 
2.400 ji wan ji Afganistanê, 2.070 kes ji Rûsyayê û 1.070 kes ji 
ji Somali'yê hatine. Eurostat'ê di rapora xwe de da zanîn ku bi 
47.625 serlêdanên penaberiyê Fransa welatê ku herî zêde ser- 
lêdanên penaberiyê lê tên kirin e. Li gorî rêzê, piştî Fransa li 
Almanya 31.810, li Îngilîstan 30.290 serlêdan, li Swêd'ê 24.175 
serlêdan û li Belçika'yê 21.645 serlêdan hatine kirin. 

Konferansa Yewine ya Edebîyatê Kurdkî Virazîya 

Şaristananê cîya-cîyayan yê Kurdîstanê Rojhelatî ra, Xorasan ra, Kurdîstanê Başûrî ra gelek 
kesî seba temaşekerdişê konferanse ameybîy Sine 


Senendej (Rûdaw) - Merkezê Ci- 
gêrayîşê Ziwan û Edebîyatê Kurd- 
kî yê Unîversîteya Kurdîstanî ya 
Sine (Kurdîstanê Rojhelatî) Konfe- 
ransa Yewine ya Edebîyatê Kurdkî 
viraşte. Konferanse rojanê 05- 
06.05.2010 de virazîya. 

Konferanse şaristanê Kurdîs- 
tanê Rojhelatî Sine de, Unîversî- 
teya Kurdîstanî, Salona Mewlewî 
de bi wendişê Quranî dest pêkerd. 
Rektorê Unîversîteya Kurdîstanî 
Dr. Cîhanşîr Emînî konferanse 
akerde. Dr. Cîhanşîr Emînî qisey- 
kerdişê xoyê bi fariskî de va, "Zi- 
wanê kurdkî dewlemendîya kul- 
turî ya Îranî ya." 

Dr. Cîhanşîr Emînî ra dima ma- 
mostayanê Unîversîteya Kurdîs- 
tanî û organîzatoranê konferanse 
ra Dr. Necmedîn Cebarî bi kurdkî 
(lehçeya sorankî) qisey kerd. Dr. 
Necmedîn Cebarî qiseykerdişê xo 
de derheqê organîzekerdişê Kon- 
feransa Yewine ya Edebîyatê 
Kurdkî de malumatî day û va, "Bîy 
di serrî ke ma amadekerîya na 
konferanse kenê. Pêropîya 145 
meqaleyî kewtîy destê ma. Nînan 
ra 85 teneyî qebul bîy. Nê 85 me- 
qaleyanê ke qebul bîyê ra 32 me- 
qaleyî pêşkêş benê." Û ser o zêdna 
ke, peynîya konferanse de do 
heme meqaleyî di cildan de bêrê 
weşaneyene. Dr. Necmedîn Cebarî 
va, "Ma her çar parçeyanê Kurdîs- 
tanî ra, Xorasan ra û Ewropa ra 
500 kes dawet kerdo." 

Dr. Necmedîn Cebarî ra pey wa- 
lîyê Sine Îsmaîl Necarî qisey kerd. 
Walî Îsmaîl Necarî qiseykerdişê 
xoyê bi fariskî de ziwanê kurdkî 
sey lehçeyêka mehelî name kerde 
û va, "Ziwanê kurdkî serwetê milî 
yê Îranî yo. Ziwanêko muhîm o. 



Erjêno ke merdim qîymet bido." Û 
dima wina zêdna, va "Mintiqaya 
kurdan mintqayêka kulturî ya." 
Walî Îsmaîl Necarî badê pey zî 
behsê xebata wîlayetî kerde, çend 
mesajî sîyasî û îslamî day û qisey- 
kerdişê xo bi kurdkî "zor sipas"î 
reyde temam kerd. 

Walîyê Sine ra dima, na rey sey 
rîsipîyê kurdan dezayanê serek- 
komarê komara Mehamadî Qazî 
Muhemedî ra Ehmed Qazî qisey 
kerd. Ehmed Qazî qiseykerdişê xo 
de va, "Heqê ma kurdan çin o ke 
ma tembelî bikerin û cayê xo de 
vinderin. Ganî ziwanê ma kurdan 
zî êdî heme waranê îlmî de, ma 
vajin ke warê dîplomasî, televîz- 
yon, sînema û reklamî de bêro şu- 
xulnayene." Ehmed Qazî va, "Qis- 
mêk nuştoxê mayê ke bi sorankî 
nusenî, zafê înan standard nênu- 
senî. Gramerî rast nêşuxulnenî. 


Zaf fariskî dekenê mîyanê ziwanê 
ma. Erebkî zî tede zaf a. Qismêk 
nuştoxê ma estê, nuştişê xo de zi- 
wanê ma tehrîf kenê. Rîayetê te- 
bîetê ziwanê ma nêkenê." 

Ehmed Qazî qiseykerdişê xo de 
bale ante erjanê neteweyî ser û va, 
"Demeyêk Tehran de ez rastê yew 
çînijî ameya. Ma îngilîzkî qisey 
kerd. Mi ê çînijî ra persa va, gelo 
şima rê ezîyet nîyo ke bi a alfabeya 
hende zehmetine nusenê? Ê çînijî 
cewabê xo da va, rast a ke musayîş 
û şuxulnayîşê alfabeya ma zaf 
çetin o, zehmet o. Hetanî ke ma 
musenê, çimê ma vejîyênê. Labelê 
a alfabe serwetê mayê milî yo. 
Merdimê ke wayîrîye ro serwetê 
xoyê milî nêkerê, şexsîyetê xo 
vindî kenê." 

Ehmed Qazî peynîya qiseyker- 
dişê xo de çend pêşnîyazî kerdîy û 
va, "Ma kurdan rê yew ziwano 


standard lazim o. Ganî ma mîyanê 
lehçeyanê kurdkî ra lehçeyêk xo 
rê sey ziwanê resmî qebul bikerin. 
Mesela, ziwanê erebkî de gelek 
lehçeyî estê. Her kes welatê xo de, 
mintiqaya xo de bi ziwanê xo yê 
mintiqayî, bi lehçeya xo qisey 
keno. La gama ke heme erebî yenê 
têhet, bi erebkîya fusha qisey kenê 
û bi asanî yewbînan ra fehm kenê. 
Labelê ma kurdî seba ke her kes 
qîmê xo bi lehçeya xo ano, yan bi 
ziwanê serdestan qisey kenê yan 
zî yewbînan ra fehm nêkenê." 
Ehmed Qazî dewam kerd va, 
"Seba ke qiseykerdoxê heme leh- 
çeyan yewbînan ra asan fehm bi- 
kerê, ganî yew ferhengê kurdkî ke 
heme lehçeyî tede ca gênê amade 
bibo." Ehmed Qazî sey vateyê pe- 
yênî zî va, "Ganî mîyanê heme dez- 
geyanê kulturî yê kurdan de, 
mîyanê unîversîteyanê kurdan de 


û mîyanê roşinbîr û ziwanzananê 
kurdan de peywendîyêka pête 
estbo. Ganî heme dezge û unîver- 
sîteyê kurdan pîya kar bikerê." 

Badê ke qiseykerdişê destpê- 
kerdena Konferansa Yewine ya 
Edebîyatê Kurdkî temam bîy, cel- 
seya verine ya panelan dest pêbî. 
Panelê verênî de kurdanê kur- 
mancan ra Prof. Tosinê Reşîd, kur- 
danê kirmancan (zazayan) ra 
Roşan Lezgîn û kurdanê soranan 
ra Dr. Bextîyar Secadî ca girewt. 
Kurdanê kurmancan yê Kurdîs- 
ê Bakurî ra açarnayoxê kitabê 
za Hemzeh'ee Ergîn Open- 
oderatorîya panelî kerde. 
ke Prof. Tosinê Reşîd nê- 
bêro, teblîxê ey hetê Ergîn 
pengînî ra ame wendene. 

Her di rojanê konferanse de sa- 
lona girde ya Unîversîteya Kurdîs- 
tanî Salona Mewlewî ke 500 
merdim ra zêde tede ca bîyêne 
heme panelan de pirr bî. Şarista- 
nanê cîya-cîyayan yê Kurdîstanê 
Rojhelatî ra, Xorasan ra, Kurdîs- 
tanê Başûrî ra gelek kesî seba te- 
maşekerdişê konferanse ameybîy 
Sine. Şarê Sine û wendoxanê Unî- 
versîteya Kurdîstanî eleqeyêko 
baş nîşanê konferanse da. Mîyanê 
temaşakaranê konferanse de Dr. 
Celal Celalîzade ke di dewreyî par- 
lamenterîya Sine kerdbî û akade- 
mîsyenê kurdan o namdar M. 
Reza (Ferîborz) Hemzeh'ee zî est- 
bîy. 

Konferanse di rojî serê sibayî ra 
hetanî şan hem Salona Mewlewî 
de hem Salona Firdewsî de 
dewam kerde. Hîris û hîrê teblîxê 
cîya-cîyayê balkêşî derheqê edebî- 
yatê kurdan de, bi lehçeyanê cîya- 
cîyayan pêşkêş bîy. 


Birca Beleke Bêwayîr Mende 



Kullîyatê Birca Beleke hetê artêşa tirkan ra texrîb bîyo 


Cizîra Botan (Rûdaw) - Birca 
Beleke, merkezê mîrekîya Botanî, 
warê Bedirxan Begî bi. Badê ke 
mîrekîya Bedirxan Begî hetê Os- 
manîyan ra mîyan ra ameye we- 
dartene, kewte destê Osmanîyan 
û artêşa tirkan rê bîye qişle. 

Badê se û pancas serran, roja 
12ê sibata 2010Î de artêşa tirkan 
Birca Beleke ra vejîya û birce tes- 
lîmê qaymeqamîya Cizîre kerde. 
Labelê herinda ke planê masterê 
aye vejê û turîzmê rê akerê, na 
rey tayê dezgeyê bînî yê dewlete 
dekewtê birce. 

Badê ke artêşa tirkan vejîya, 
Birca Beleke nika sey bînayê Se- 
rektîya Grûbê Tenduristîye (Sag- 
lik Grup Başkanligi) ke girêda- 
yeyê Wezaretê Tenduristîye yo 
yena gurenayîş. Xora Birca Beleke 
demeyo ke destê artêşe de bî, ku- 
lîyatê aye ra zaf qismî bêwayîrîye 
ra rijîyaybîy û artêşe goreyê îhtî- 
yacê xo nê qisman ser o bînayî vi- 
raştbîy. Bînayê ke artêşe dorê 


Birca Beleke de viraştê zî nika ke- 
yeyê polîsan şîyê dekewtê înan. 
Qismêkê Birca Beleke zî Mudîrî- 
yetê Zîretî yê Qeza (îlçe Tanm 
Mûdûrlûgu) rê texsîs bîyo. 
Qaymeqamîya Cizîre îdîa kena, 


bînayê ke dima ra ameyê viraş- 
tene aîdê kulîyatê Birca Beleke 
nîyê. Labelê Mudirîyetê Turîzmî 
yê Şirnexî zî vano, planê esasî yê 
Birca Beleke nêameya viraştene û 
dewrê înan nêbîya. 


Temsîlkarê Weqfa Seveknayîşê 
Erjanê Kulturî yê Derûdorî 
(ÇEKUL Vakfi) yê Şirnexî Abdul- 
cebar Îgdî zî vano, hîna tu planê 
masterî yê Birca Beleke nêvirazî- 
yayo û dezgeyê resmî yê ke mî- 
yanê qela de fealîyet kenê zî zerar 
danê şeklê tarîxî yê birce. Abdul- 
cebar Îgdî vano, projeyê restoras- 
yonî ke verê cû ameybîy viraş- 
tene, seba ke roluvekerdişê pro- 
jeyanê restîtusyonî goreyê rewşa 
birce ya nikayî nêbîy, coka ê pro- 
jeyî betal ê. Eke bînayê Birce Be- 
leke bi temamî nêvejîyê meydan, 
goreyê eslê xo ra restore zî nê- 
benê. 

Şarê Cizîre rewşa Birca Beleke 
ra narehet o. Şar wazeno planê 
esasî yê birce tesbît bibo, planê 
masterê aye bêro viraştene, res- 
tore bibo û bikewo xizmetê tu- 
rîzmî. Tayê tarîxnasî vanê na qela 
çar hezarî serrî ra, ta wextê gutî- 
yan ra esta. Şarê Cizîre wazeno 
şaristanê înan zî mîyanê şarista- 


nanê biqela yê cîhanî de bêro 
qeyd kerdene. 


Çimeyê xebere û resman: 
http://www.yuksekovahaber.co 
m, 29 Nisan 2010 Perşembe 



Merkezê Mîrekîya Botanî Birca 
Beleke bêwaîr menda 

Rûdaw 



BDP 

li Washington 

H eyetek BDP van rojan bi serdanek fermî 
çûn DYA û bi hind karbidestên wî welatî re 
civiyan. Bê guman ev rengê peywendiyan ji 
bona kurdan û ne xasma ji bona bizava kurd li 
bakurê Kurdistanê giringiyek xwe ya taybet 
heye.Wek tê zanîn, demek dirêj e bizava kurd li 
bakur ji ber gelek sedemên navnetewî û 
navxwe yên Tirkiyê, di qada navnetewî de ha- 
tiye îzolekirin. Sexmeratî (ji bona) bilindbûna 
tekoşîna kurd li vî perçê Kurdistanê, ev rewşa 
nehat derbaskirin.Wek nerînek giştî sedemên 
vê çendê peywendiyên xurt ên di navbera Tir- 
kiyê û rojava de hatine dîtin, lê sedemên ku 
dibin qelsmayîna kurdan, di qada dîplomasî de 
zêde nahên behskirin. Destnîşankirina hind 
rastiyan di vî warî de ji bona pêşdeçûna dîplo- 
masiya kurd giring e. Ger têkeliyên Tirkiye û ro- 
java herweha şertên navnetewî ji bona qutbûna 
kurdan ji cîhana derve sedemek bin , sedemek 
din jî qelsbûn û şaşîtiyên kurdan bi xwe ne. Tirk 
wek hêzek dij herdem kar kiriye ji bona fer- 
senda tu peywendiyan ji kurdan re nehêle, ev 
wek rastiyek şer tê famkirin. Lê li hember vê 
rastiyê kurdan bi xwe hertim zemîn û valatî ji 
vê çendê re hêlaye.Di dema derbasbûyi de ev 
valatî bi du hêlan xwe da nîşan: 

Di demekê de PKK wek hêzek herî bi bandor 
li bakurê Kurdistanê, hêz û derfetên xwe bi ren- 
gên şaş bi kar anîn. Eger dijberên kurdan ji 
bona terorîzekirina pirsa Kurd bi taybetî kar ki- 
ribin, li hember vêna jî bikaranîna metodên 
zorê di qada navnetewî de sedemek din bû ji 
bona ku ev xebatên dijber bigehin encamê. Ji 
aliyek din ve jî paraztina berjewendiyên parti- 
yetî egerek mezin bû ku pir caran kesên ne 
xwedî şiyan bibin bepirsên karê diplomasî û li 
cihê feydê ziyanê bigehînin peywendiyên kur- 
dan. Berevajî vêna jî di warê diplomasî de pir 
kesên xwedî şiyan û mafedar, ji ber ku berje- 
wendiyên partiyetî ne dixwestin, rê nehat dayîn 
ku ew şiyanên xwe bi kar bînin. 

Tevayî hêz û grûpên derveyî PKK ê, ku bi gi- 
ranî di qada siyasî-diplomasî de xwedî derfet 
bûn û piştî cûnta 12'ê îlonê piraniya wan bûn 
penaber, li rojava û bi taybet li Ewrupa ne karîn 
tu gavan di vî warî de bavêjin. Her çiqasî ev par- 
tiyên hanê xwe ji şerê çekdarî bi dûr xistin û 
weha diyar kirin ku ew dixwazin bi rêbazên 
diplomasî - siyasî pirsgirêka kurd çareser bikin, 
lê nekarîn heya îro di warê diploamsî de tu 
gavên berçav bavêjin. Bi rengekî giştî pasîfbûna 
van hêzan bandorek nerênî li ser diplomasiya 
kurd kiriye. 

Dema behsa şûndemayina diplomasiya kurd 
tê kirin, hem PKK hem jî hêzên din ên bakurê 
Kurdistanê, behanên wan amade ne. PKK dibêje 
dinya dijminê kurdan e, em bê dost in. Hêzên 
din jî dibêjin PKK hemû derfet xistine destê 
xwe, nahêle kes kar bike. Lê ew bixwe çi dikin 
an jî divê çi bikin qet behsa vê nakin. Ya pêdivî 
ew e divê kurd vê girêka hanê derbas bikin. Ne 
xasma ev derfeta biçûk a ku niha ji BDP ê re çê- 
bûye, ji bona doza kurd delîvek giring e. Ne ber- 
jewendiyên partiyetî, belkû berjewendiyên 
netewî divê bi bingeh bên girtin.Çareseriya 
pirsa kurd heya astek mezin girêdayi helwestên 
Emrîka ye. Divê ji nerînên çepên radîkal dûrk- 
evin, realîta navnetewî bi esas bê girtin û bi her 
awakî be kurd li bakurê Kurdistanê pêwendiyên 
baş bi Emrîka û Ewrûpa re ava bikin 


Rojnamegeriya heftane gelekî lokal û tembel e 


1 02 sal di ser rojbûna rojnamegeriya 
kurdî re derbas bûn, vaye me salve- 
gera rojnamegeriya kurdî li her derê bi 
gelek şêweyên cuda pîroz kir. Herçiqasî 
îsal pîrozkirin qels bû jî, lê belê qet 
nebû me ew roj bi bîr anî. Tevî ku 
ewqas sal derbas bûn jî, me hîn sînorê 
rojnamegeriya heftane derbas nekiriye. 
Çend rojnameyên ku rojane derdikevin 
jî, di rengê bultenan de ne, hinek ji wan 
bi şêwaza derxistina belavokan derdik- 
evin. Ji bo xwendevanan ne balkêş in. 

Bêguman derxistina rojnameyan bi 
şêweyekî rojane kadro û tîmekî çalak, 
aktîv û profesyonel dixwaze. Tîmekî 
wiha dixwaze ku nêçîra nûçeyan bike û 
her kêliya ku were xwestin, li cihê bû- 
yerê be. Ez bi xwe niha tîmekî wiha na- 
bînim, dibe ku hebe lê min nedîtiye. 
Her wiha ji bo rojnameyeke rojane, ni- 
vîskarên rojane jî lazim in ku bikaribin 
her roj tiştekî nû ku raman-perspektîv 
tê de hebin pêşkêşî xwendevanên xwe 
bikin. Nivîsandina rojane hunereke bi 
serê xwe ye, teknîka wê gelekî taybetî 
ye. 

Weke ku ez dibînim, em rojnamevan 
û nivîskarên kurd nikarin ligel wê tek- 
nîka nivîskariya rojane guncaw bin, 
çawa bêjim em bi rojnamegeriya hef- 
tane re tembel bûne. Ez bala xwe didim 
peyamnêrên TV'yên kurdî, goya raporê 
pêşkêş dikin, tu dibêjî derbeyeke eskerî 
çêbûye, gotarên siyasî pêşkêş dikin. 

Wê rojê dostekî rojnamevan ji min re 
digot, "binêre, di rojnameya erebî A1 


DILBIXWÎN DARA 



Hayat de, Cîhan A1 Xazin çawa dinivi- 
sîne, di her nivîseke wî de aqilmendi- 
yek heye, ew bi nivîsên xwe weke 
rawêjkarekî ji bo ereban kar dike..." 

Nabêjim hemû, lê piraniya nivîska- 
rên ku di rojnameyên cidî de rojane di- 
nivisînin, kesên bijarte ne. Li cem me 
kurdan hîna ew nivîskarên bijarte der- 
neketine. Nivîskar û rojnamevanên bi- 
jarte tîraja rojnameyê bilind dikin. Ji 
ber vê yekê nivîskar têne transfêrkirin. 
Heta ku di nava me kurdan de rojname- 
van û nivîskar neyêne transfêrkirin, em 
ê nikarin bibêjin em xwediyê rojname- 
geriyeke bi bandor û serkeftî ne. 

Di nêrîna min de rojnamegeriya me 
ya heftane li pêşiya derketin û pêşxis- 
tina rojnamegeriyeke rojane ji bo kur- 
dan astengan derdixîne. 

Derketina "I POD" dinya biçûktir kir. 
Tu li kuderê bî, dinya di nava destên te 
de ye. Êdî qet pêwîst nake tu li bajarekî 
weke New York, yan jî Parîs û Dubay bî. 
Dixwazî bila mala te li gundekî Kurdis- 
tanê be, dixwazî bila tu li ser zeviyekî 


yan jî li ber pezê xwe şivanek bî... êdî "I 
POD" a di berîka te de hem Komputer, 
hem Mobile, hem jî internet a te ye. 
Ango rojnameya te di girfana te de ye. 
Di rewşeke wiha de, gelo rojnamege- 
riya heftane dikare bersiva pêdiviyên 
mirovbide?! 

Ji ber ku bûyer pir bilez rû didin û 
xwendevanê rojnameyê nikare li benda 
derketina rojnameyê ji bo roja din bi- 
mîne, li gelek welatên weke Almanya, 
rojê du caran rojname derdikevin. Roj- 
nameya ku bi şev derdikeve ji ya bi roj 
cudatir e. Hinek caran mirov dibîne ku 
televîzyon jî nikarin bersiva lezbûna 
bûyeran bidin. 

înternetê heta radeyekê pişt li med- 
yaya çapkirî, televîzyon û radyoyan şi- 
kandiye. împeratorên medyayê li 
cîhanê gazinan ji vê yekê dikin û dibê- 
jin ku wan bi pêşketina înternetê re zi- 
yaneke mezin dîtine, ji ber vê yekê ew 
hewl didin ku li gel "Google" li hev 
werin, xwendina nûçeyan di înternetê 
de bikin bi pere. Tevî ku heta niha Go- 
ogle ew biryar nedaye, lê her demê jî 
ew ihtîmal heye. 

Ez dibêjim belkî ji hemû miletan zê- 
detir pêwîstiya kurdan bi rojnamegeri- 
yeke rojane hebe, Kurdistan welatê 
bûyeran e, em bi rojnamegeriyeke lokal 
û herêmî ne dikarin mezin dibin ne 
bersiva bûyeran bidin, ne jî dikarin 
ligel pêşketina teknolojiya di medyayê 
de bimeşin. 


ka PKK' 


Pirsa PKK çawa çareser dibe? 


P irsgirêka PKK'ê hema bêjin her roj 
di rojeva Tirkiyê û di her têkiliyên 
navnetewî de baş xerab cîh digre. Gava 
rayedarek ji Amerîka, Ewrûpa yan ji 
dewletên cîran serdana Tirkiyê bikin, 
mijara yekem pirsgirêka PKK'ê ye. Ev 
mijar hema bêjin her roj tê nîqaşkirin. 
Xuya ye ji vê pirsgirêkê girîngtir pirs- 
girêkek din tune ye ku ev pirsgirêk ro- 
jeva Tirkiyê dagîr dike. Wî çaxî ev pirs 
tê aqilê mirov: Madem ev mijar ewqas 
girîng û sereke ye, çima nayê çareser- 
kirin? Çima ev mijar herdem bi hêzên 
derve ve tê girêdan? Ji aliyekî PKK wek 
tevgerek hêzên derve tê nirxandin, ji 
aliyê din ji bo tunekirina PKK ji hêzên 
derve alîkarî tê xwestin. 

Gelo ev ne nakokî û dijbebiyek bi 
serê xwe ye? Yan jî hinek hêzên kûr 
naxwazin vê pirsgirêkê çareser bikin? 
Hem di rojevê de hiştina vê pirsgirêkê 
û hem jî neçareserkirina wê bi serê 
xwe cihê pirs, şik û gomanê ye. Gelo ev 
pirs ne ji ber vê be ku rayedar xwedê- 
giravî dixwazin “statukoyê biguherin" 
lê di rastiyê de berdewamiya statukoyê 
dixwazin? Dibe ku berjewendiyên 
hinek “grûpên piçûk" berdewamiya 
statukoyê dixwaze. Ji ber vê ye ku di 
dawiyê de çareserkirina pirsgirêkê tê 
li ber hêzên artêşê disekine, çareserki- 
rina bi artêşê re jî samîmiyetê dixwaze. 
Heger bi rastî rûyekî samîmiyetê 
xwestina çareseriyê be, rûyê din jî ki- 
rina empatiyê ye. Ango di navbera ce- 
nazeyan de, di navbera êş û hêsrên 
çavan de çênekirina ferqê ye. Ji ber ku 
reng û nîjadê êş û hêstirên çava tune 


PROF. DR. 
AHMETÖZER* 



ye. Divê lêgerîna rewşa aştiyê li vir bê 
kirin. Divê bê zanîn ku di vî şerî de kes 
qezenc nake, lê kesên winda bikin pir 
in. Divê ev kar rojek berî rojekê bê xi- 
laskirin û di vê wateyê de bê zanîn ku 
şerê baş û aştiya xerab qet tune ye. 

Gava duyemîn ev e ku divê di mijara 
guhertinan de biryarmendiyek wêrekî 
hebe. Gelo wê Tirkiye di sedsala 21'ê 
de li gora şertên navnetewî xwe bigu- 
here, wê li dijî wê guhertinê li ber xwe 
bide, yan jî wê rêyek navber bibîne? Bi 
gotinek din, gelo wê heman sîstema 
heyî berdewam bike? Yan wê li gor 
norm û rêbazên cîhana hemdem xwe 
biguherîne? Yan jî wê rêyek navber bi- 
bîne, bêyî ku hêjayiyên xwe wenda 
bike deriyên xwe ji cîhana derve re 
veke û ramana xwe ya navxweyî bigu- 
herîne? Xuyaye wê ev dijberî û pevçûn 
mohra xwe li deh salên pêşeroja Tir- 
kiyê bixe. 

Lê dixuye ku hinek rewşenbîr ji gu- 
hertinê hêvîşikestî ne. Ji ber bi goman 
in ku wê hêzên statukoperest li dijî gu- 
hertinê li ber xwe bidin û heta biserk- 
evin jî. Helbet di mêzêna hêzê de hêza 
mezin di destê artêşê de ye, artêş jî 


herdem li dijî guhertinên ku bixwaze 
hêza wê ji holê rake derketiye. Ji ber vê 
jî hinek aliyên ku guhertinek bingehîn 
zehmet û jandar dibînin, dixwazin ça- 
reseriyek navber bibînin ku herdu 
teref jî pê neyêşin û bi vî awayî pirsgi- 
rêkê çareser bikin. Tiştê ku zorî dide 
guhertinê jî helbet pirsgirêka kurd e. Û 
di çareserkirin û neçareserkirina pirs- 
girêka kurd de jî pirsgirêka mezin her 
PKK ye. 

Baş e, gelo wê Tirkiye pirsgirêka 
kurd bigihîne çareseriyekê, yan wê li 
gora daxwazên Ergenekona ku hûr û 
kûr dixebite tev bigere û pirsgirêka 
kurd bincil bike? Esasen ger Tirkiye 
helwesta xwe li gel Yekîtiya Ewrûpayê 
deyne jî, wê dîsa ew hêzên statukope- 
rest nexwazin guhertin çêbibin. Lê wê 
nexwestin û lidijderketina wan ti fê- 
deyê nede. Fêdeyê nade ji ber ku êdî 
pirsgirêka kurd ew asta “red û înkarê" 
derbas kir. Di vir de eşkere xuyaye ku 
Tirkiye di navbera erê û nayê de ye. Ya 
wê pirsgirêka kurd bi rêyên demokra- 
tîk çareser bibe, yan jî wê ser wê bê be- 
tonkirin. Lê serpêhatiyên dîrokî nîşan 
daye ku betonkirin, red û înkar ti fê- 
deyê nade. Nade ji ber 29 serhildanên 
kurd nîşan û belgeya vî tiştî ye. 

*Prof Dr. Ahmet Ozer di 1960'î de li 
Wanê çêbûye, sosyolog û kurd e. Di der- 
barê kurd û rewşa kurdan de xwediyê 
çend pirtûk e. 

Nivîs ji Rojnama Radikal hatiye 
wergirtin 
















Rûdaw 


Hejmar44 | Sêşem |HGulan2010 


DÎWANXANE 


15 



6>"DP û ivtadde^a Keş-t 


MHP û Ergenekonciyan de cîh 
girt? 

Mihê 

Amed 


Xaltîka Fatê 


Silav xaltîka Fatê 
Ez Mihemed, yanî ji min re di- 
bêjin Mihê. Tu zani, partiya me 
BDP piştgirî neda madeya 8'an 
û bivir li lingê xwe jî û li lingê 
kurdan jî xist. Bi qebûlnekirina 
vê maddeyê partiyên kurd dika- 
rin dîsa bên girtin û têkevin ber 
lotik û zîtirkên dewletê. 

Bi kurt û kurmancî: 

Gelo çima BDP destek neda 
maddeya 8'an û di refê CHP, 


Bersiva xaltîka Fatê 
Law Mihê, belqitiyo, xwedê- 
nehişto, ma law ez endama 
dewleta kûr im ku zanibim çima 
BDP di refê Ergenekonciyan de 
cîh girt kurê kerê! Ez çi zanim 
çima BDP di refê CHP, MHP û Er- 
genekonciyan de cîh girtiye 
bêbav! 

Ê law belkî dil ketibin hev, 
belkî xwîna wan li hev keliya be, 
belkî kur û keçên xwe bidin hev 
û bibin xinamî, xesû û xezûrên 
hev, belkî biryar dabin ku bibin 
kirîvên hev, ma çi zanim oxlim, 
wî! 


Lê li gora min sedema mezin 
ev e Mihê efendî: 

Ez dibêjim rêveberên BDP 
hînî girtin û vekirinê bûne. 
Sebra wan nayê neyên girtin û 
partiyek din venekin. Ê ji xwe 
navê BDP jî kevin bû lo, ji wan re 
partiyek û navek nuh lazim e ha 
cîgerim. Ê helbet canim, van 
rojan herkes îmaj, reng û dengê 
xwe diguhere, ma BDP ji Eyşika 
Ereb e ku navê xwe û partiya 
xwe neguhere, wey! Mode ye 
oxlim mode, BDP li gora modê 
siyasetê dike wî. 

Axir Mihê, ewladim... 

BDP bivir li lingê xwe xist, li 
sînga xwe xist, li serê xwe xist, 
xwe harakîrî kir nizanim. Lê ez 
zanim ku heta kurd ev kurd bin 
wê tirk tirê ji me berdin û tu 
sax... 


Xaçepirs 

1 2 3456 789 10 11 12 



Lêborîn 


Qado Şêrîn 


I smaîlê dîn, xwedê lingê wî li 
beroşa kesî nexîne û bi sed û 
bîst û neh horiyan şa bike, li he- 
rêma Amûdê û Qamişlo navda- 
rekî mezin e, hema hema ji 
Barack Obama navdartir e. Na, na 
navdariya wî bê pasport sînor 
derbas kiriye û gihaye Jamayka û 
Zimbaboy, ta bi pirtûkan li ser çê- 
bûne. Gelek gotin û axaftinên wî 
bûne metelok, yek ji wan gotin û 
axaftinan: "Eger ne ji lêborînê ba, 
wê xelkê hevûdu bixwarana." îca 
ev jî hunermendê ser erd û bin 
erd e û xirecira li derdorê ye, ya 
ku li ser pişta me û wî bûye bar û 
mar. 

Wê rojê xaltîka min tiştek got, 
mûyê lingên min rakir, ji ber mû 
bi serê min ve nemane ku rabin, 
wê got: "Daku tim di rojevê de be 
ewqas xirecir dike: Kî mêr e bila 
rexne bike!" Çîko, Mîko bi kuştinê 
tehdîd kir. "Ez naxwazim bi destê 



kurdan bêm kuştin". Pêşmerge do 
şêr bûn îroj ziktilêr in. Diçe Tir- 
kiyê, naçe Tirkiyê. Çîko singê 
golik rakir. Mîko ji şamborekan 
bêtir ji kutilkan hez dike. Mîko 
strana "Memleketim" bi wezîrê 
tirk re stra. Çîko ne hêkên du zer- 
dikî be naxwe. Mîko dike biçe ser 


kîwan û mîwanê. Çîko diçe ser- 
dana gora M. Cakson û gurzek gul 
li ser dixwe. Mîkoyên min rexne 
dikin dijmin û xwefiroş in, yên li 
çepikan dixin baş in. 

Bi gumana min û diya min 
dengxweşê ser erd û bin asman 
lêborînê ji kurdan naxwaze, eger 
hez bikra wê gelek caran bix- 
westa. Mirov şîrê xav û dewê 
meşkan vexwariye dikare şaşî û 
gunehan bikin, îca lêborîn ne 
şerm e belê nerm e. Jixwe miro- 
vên mêr û mezin tim lêborînan 
dixwazin, ne mirovên qels û ne jî 
yên bayê nexweşiya meznahiyê li 
wan dabe. 

Eger kurd wek serdestan bi hêz 
û xwedî welat û desthilat bana, 
wê çaxê wê her kesî bi serbilindî 
lêborîn ji wan bixwesta. Bi lêbo- 
rînan agirên mezin vedimirin û 
jinên dijminan bi heftokan bi hev 
re dilîzin. 

Ma lêborîn jî şerm e, hema lê- 
borînê ji we, ji dê û bavê we û ji 
hemû çîniyan dixwazim. 


Çeperast 

1- Serserî, eware, zugurd. 2- Agir, namûs - Bi erebî destûr, rêdan 

- Nîjad, reng. 3- Dara trî (berepaş) - Lampeyên mezin û bedew. 
4- Xana keran, mala ku laşfiroş xwe tê de difroşin (berepaş) - 
Fedî, liberxweketin (berepaş). 5- Meha sêyemîn (berepaş) - Ast, 
dirêjî - Ciyê ku çûna wir zehmet e, ne hêsane. 6- Xwe di şûna 
hevde dîtin, hevdu fêhmkirin. 7- Haydê, yalla, em herin (berepaş) 

- Gotina qebûlkirinê (berepaş) - Du tîpên (Rabûn" ê. 8- Ne hişk, 
tê xwarin -Wendayî, nedîtî. 9- Genimê hêrayî, jê nan çêdibe (be- 
repaş) - Notayek (berepaş) - Ala piçûk, nîşane (berepaş). 10- 
Delîl, belge, nîşan - Du tîpên "Raman"ê - Du tîpên bêdeng. 11- 
Du tîpên "Incok"ê - Lîteratur, hunera nivîsê. 12- Fêkîyek şîrîn (be- 
repaş) - Bajarekî rojavayê Kurdistanê. 

Serejêr 

1- Bîr û bawerî, bîrmendî. 2- Bê biryarî, ne erê ne na - Bajarekî 
bakurê Kurdistanê. 3- Daliqandin, biryara darvekirinê (berepaş) 

- Bîr û raya komkirî, nivîs û lêkolînên bijare. 4- Cejn, şahî (bere- 
paş) - Xak, erd (berepaş) - Xwarina heywanan. 5- Ji niha û pêde, 
ji vir û ha - Notayek (berepaş) - Navekî zilaman (berepaş). 6- Bîr- 
dar, kesê xwedî bawerî. 7- Navekî jinan (berepaş) - Heywanek 
(berepaş). 8- Bax û bîstanê tirî, werz - Darên pembo. 9- Pronavê 
yekemîn - Tevger, livîn (berepaş) - Darek, jina berdayî (berepaş). 
10- Namûs, heya, şerm - Kanalek televizyona Îtalî - Navekî jinan 
(berepaş). 11- Birc, koşk (berepaş) - Xwarinek. 12- Notayek (be- 
repaş) - heywanek - rojek- bê av, têhnî. 


Tendirus'tî 



Bazdan 


S por di tenduristiya mirovan 
de rolek sereke dilîze. Xamî 
û tiraliya bedenê bi sporê ji holê 
radibe, bi sporê beden zînde û 
saxlem dimîne. 

Yek ji wê spora ku herî zêde ji 
bedenê re bi fêde ye, meş û baz- 
dan e. Bi taybet rev û bazdan, di 
tevgera anatomiya bedenê de 
bandorek mezin dilîze, di saxle- 
miya reh, baz û hestiyan de 
xwedî erk e. Bi taybet di saxlemî 


û bihêzbûna hestîyên kabok û 
movikan de bandorek baş dilîze. 

Rûnişyina zêde, bêtevgerî û 
nelivîn, ziyanek mezin didin be- 
denê. Mirovên ku zêde rûdinên 
û tevgerê nakin, hem ji taqat 
dikevin û hem jî bêhal, tim û tim 
sist û dixwernedîtî ne. Ji ber vê, 
pêşniyaza pispor û textorên ten- 
duristîyê ev e ku sporê bikin, bi- 
bezin û li bedena xwe xwedî 
derkevin. 

Spor ne tenê li derve, her- 
weha dikare li malê jî bê kirin. 
Rojê deh deqîqe spor kare di 
jiyan û zîndebûna bedena miro- 
van de bandorek mezin bilîze. 
Lê bez û reva li derve enerjîyek 
mezintir dide bedenê û mirov 
zîndetir dike. Bez û pê re hewa 
paqij pir bi fêde ye û xwe ji 
sporê bêpar nehêlin. 

Collien Fernandes 


Jina herî seksî 
ya 2010’an 


L i welatê Lubnanê ji 
jinan re qedexeye ew 
short û bikkinî (Mayo) li 
ber xwe bikin. Herwiha 
gelek yasayên din ên wiha 
hene ku qet nehatine cîbicî 
kirin. Helbet ev yasa qet 
nehatiye cîbicî kirin û eger 
bê cîbicî kirin, wê bi heza- 
ran jinên wî welatî bên si- 
zadayîn, ji ber ku Lubnan 
welatê herî pêşketî û vekirî 
yê ereban tê dîtin û gelek 
jinên wî welatî cilên kurt, 
short û li ser lêvên deryayê 


jî bikkînî li ber xwe dikin. 

Sizayê jinên ku vê yasayê 
bin pê dikin dayîna 250 Lî- 
reyên Sûrî-Lubnanî ye, ev jî 
xalek pir balkêş e, ji ber ku 
ev demek dirêj e ew dirav 
nemaye û nayê bi kar 
anîn!? Dadwerekî Lubnanî 
dibêje ev yasa li sala 
1941'an ji aliyê Fransa ha- 
tiye danîn. Herwiha diyar 
dike ku hin yasayên wî we- 
latî yên serdema Osmani- 
yan jî hene û qet nehatine 
sererastkirin. 


f ■ /V f 1 A 1 ■ 1 ■ ■ /V 

Jinen Lubnane li diji 
yasayê tev digirin 


D i rapirsiyek kovara 
FHM a almanî de ku nê- 
zîkî 21000 zilaman bi rêya 
SMS, Facebook, name û în- 
ternêtê beşdarî tê de kirin, 
jina herî balkêş û seksî ya 
sala 2010'an hate hilbijar- 
tin. Di wê rapirsiyê de ku 
100 jin hatine destnîşanki- 
rin, bêjera kanala VIVA a al- 
manî, Collien Fernandes, li 
pileya yekem hat û nasnavê 
jina herî seksî ya sala 


2010'an qezenc kir. Collien 
a 28 salî ji bo FHM got: "Ew 
ji kêşeya xwe ya niha razî 
nîne û dixwaze hinekî qe- 
lew bibe, lê di heman demê 
de wê gazin ji meziniya zikê 
xwe dikir." Her heman ko- 
vara taybet a zilaman, her 
sal jina nebalkêş û neseksî jî 
hildibijêre, ji bo sala 
2010'an jî xanima stranbêj 
a Amerîkî, Beth Ditto, hat 
destnîşankirin. 


K ul û derdê van her du zarokên kurd jî her 
yek e: Zûka sîmîtên xwe bifroşin û biçin bi 
hevalên xwe yên din re gogê bilîzin. Roja ku bêtir 
pereyan qezenc dikin, dikarin bêtir golan jî ba- 
vêjin, ji ber ku kêfa wan li cih e. 

Li Mêrdînê, li ser pirsa ka xeyala wan ya herî 
mezin çi ye, her duyan jî heman tişt gotin, “Em 
dixwazin bibin futbolvanekî navdar û zûka zen- 
gîn bibin..." 


Deşnê, Loke, Mîre, 
Nîlîsa û Krîstal dilê 
xelkê xweş kirin 


Merîwan Feyzulla Saleyî 

Silêmanî (Rûdaw) - Pênc 
stranbêjên kurd li Silêma- 
niyê konserek saz kirin. 
Hejmarek zêde ji xelkê û bi 
taybetî ciwan, di konsera 
ku ji aliyê komela "Pêşe- 
roja Kurdistanê" ve hatibû 
sazkirin de, amade bûn. 

Konser roja 25'ê Nîsan a 
2010'an hat sazkirin. Dest- 
pêkê stranbêja nû Nîlîsa 
çend stran pêşkêş kirin, 
dûre Mîre hinek stran go- 
tin, paşî Deşnê hat ser dikê 
û bi semaya xwe ya rojavayî 
bala amadebûyan kişand. 
Loke jî hinek stran gotin û 
di dawî de, stranbêja nû Ki- 
rîstal stranek pêşkêş kir. 
Deşnê ji bo Rûdawê ragi- 
hand: "Xelata herî baş ji bo 
hezkiriyên me, sazkirina 
konserê bi belaşî bû." Loke 
jî sipasiya hemû aliyan kir. 
Konser bi dilê Nîlîsa bû: 


"Me dilê xelkê xweş kir, ev 
pir giring e." 

Helbet piraniya amade- 
bûyan xelkê Silêmaniyê ne 
û hinek ji Kerkûk, Hewlêr, 
Duhok û îranê jî hatibûn. 
Ciwanek bi navê Arezû ji 
bajarê Mehabad a Rojhi- 
latê Kurdistanê hatibû, got: 
"Em ji Deşnê û Loke hez 
dikin û bi dizî berê xwe 
didin klîpên wan, ji ber ku 
klîp û stranên wan li îranê 
qedexe ne.” 

Rojnamevanê bajarê Si- 
lêmaniyê Aryan Cemal ê 
26 salî, diyar kir ku hinek 
meleyan xelk agahdar ki- 
rin ku nekevin bin bandora 
Deşnê û Loke, "Lê xelk 
guhê xwe nade wan." Li da- 
wiya konserê Deşnê daxu- 
yand, ewê konserên belaş 
li piraniya deverên He- 
rêma Kurdistanê saz bikin 
wek Zaxo, Dokan, Koye, 
Soran û Rewandiz. 




Dikûpacîhanîya 
fûtbolê de milyarek 
kondom tên parvekirin 


Radyo Cîhanî ya Holanda (Rûdaw) - 

Jinên gander ên Afrîqa Başûr, hêvîdar 
in ku di lîztikên kûpa cîhanî ya fûtbola 
2010'an de bazarek germ hebe, kesên 
wan dikirin zêde bin û pereyek baş qe- 
zenc bikin. Lê dibe ku bi vê sedemê ew 
bên girtin û kesên bi wan re seksê 
dikin, tûşî AIDS'ê bibin. 

Li Afrîqa Başûr 5 milyon û 700 hezar 
kes tûşî AIDS'ê bûne. Li gor lêkolînan 
jî nîvê jinên gander ên Afrîqaya Başûr 
hilgirê vîrûsa HlV'ê ne. 
























